Renoviranje stana | www.samsvojmajstor.com\nSun, 25/04/2010 - 00:03\nRegistrovan dana: 24/04/2010\nS obzirom da bi trebalo uskoro da kupimo stan, koji planiramo da renoviramo, hteo bih da se sto vise uputim u materiju, kako bi ostalo sto manje prostora za gresku (nepotrebno izbijanje para).\nOno sto planiramo da uradimo je:\n1. Renoviranje kupatila (zajedno sa zamenom cevi)\n2. Renoviranje kuhinje\n3. Hoblovanje i lakiranje parketa\nOno sto me interesuje je:\n1. Na sta treba posebno obratiti paznju pri renoviranju kupatila? Kako da znam da je majstor zaista uradio proveru novoinstaliranih cevi na pritisak, a da pri tom ne moram da mu stojim nad glavom tokom izvodjenja radova? Kako da primetim ako je majstor nesto zbudzio?\n2. Da li imate neku preporuku za plocice za kupatilo, koje nisu jako skupe (racunam na cenu od 800-900 din.), a dovoljno su kvalitetne da se ne kajem sto nisam dao vise para.\n3. Planiramo da stavimo tus kabinu u kupatilo. Kakav model preporucujete? U stanu u kome trenutno zivimo imamo onu koja je, cini mi se, nakacena-naslonjena na plocice, a na nju je "zalepljen" paravan, pri cemu kroz spoj curi voda, pretpostavljam da nije dobro popunjeno silikonom). Problem koji imamo, a koji bih hteo da izbegnem, je hvatanje budji na tom spoju, jer voda ne odlazi iz sina po kojima se krecu vrata.\n3. Da li je potrebno, i moguce, menjati kanalizacione cevi i u kuhinji, pri renoviranju (pretpostavljam da jeste, al' bolje da pitam)?\n4. Da li imate neku preporuku za kvalitetne slavine (i kuhinja i kupatilo), koje nisu preskupe (maksimum 100e, pozeljno jeftinije)? Da li su Armalove jos uvek kvalitetne kao sto su bile, i da li se uopste isplati davati tolike pare za to?\n5. Na sta treba da obratim paznju pri hoblovanju i lakiranju parketa? Da li je moguce da tu majstor nesto isfuseri?\n6. Koliko mozemo ocekivati troskove za svaku od planiranih stavki. Stan je u Novom Sadu, u zgradi koja je stara oko 35 godina.\n7. Imate li neke preporuke kako (cime) mozemo smanjiti troskove renoviranja? Ja nisam nesto preterano vican majstorisanju, ali bih uradio sve sto mogu sam, a da nisu velike sanse da zabrljam.\n8. Da li je period od mesec dana za navedene stavke u renoviranju dovoljan?\n9. Svaka preporuka u vezi sa necim sto se nisam setio je dobrodosla!\nSun, 25/04/2010 - 03:18\nRe: Renoviranje stana\nU sustini bi najbolje bilo da nadjete ozbiljnog i pozudanog izvodjaca radova . A ako zelite jos jedan stepen osiguranja oko kvaliteta radovamozete da angazujete i nadzornog organa .\nSve ostalo sto bi se ovde preko foruma moglo napisati na ovu temu je vec napisano .\nIako ste napisali samo cetiri stavke oko radova u stanu vi cete ipak raditi totalno renoviranje celog stana . Pa posto vec ulazite u tako velike radove trebalo bi pogledati i elektro instalaciju . Vremenski rok od 30 dana za radove je razuman ali se moze i produziti jer kod renoviranja nikad se ne zna sta jos od radova moze da bude neplanirano\nEto toliko za sad .\nSun, 25/04/2010 - 08:08\nMoram reagovati na terminološke odrednice\nKako da primetim ako je majstor nesto zbudzio?\nDa li je moguce da tu majstor nesto isfuseri?\nPostoje dve kategorije.\nPostoje majstori i ako to jesu onda nema takvih pitanja jer ti ljudi rade savesno i čuvaju svoj ugled.To im je egzistencija.\nPostoje svi ostali koji nisu majstori i takvih se treba čuvati.\nRok od 30 dana je apsolutno nedovoljan za kompletno renoviranje stana, ako će se raditi sve kako treba i ako se u taj rok sve uračuna, od nabavke materijala, odnošenje šuta, dobijanje saglasnosti za neke vrste radova, do poštovanja vremenskih rokova za pojedine faze radova.\nNa primer samo za završno čišćenje i glancanje stana potrebna su dva dana i to minimum dva stručna higijeničara da rade.\nŠto se Armala tiče nije toliko kvalitetan kolika mu je cena u prodavnicama.Imajte u vidu da je to sada strani proizvod na koji se plaća i carina.Ima domaćih proizvodjača koji rade izvanredno.Rosseti na primer ili Minotti.Zvuče nazivi kao strani ali su to domaći i kvalitetni proizvodi.I što je nabitnije cena im je znatno niža od Armala, ali to ne znači da je kvalitet loš.Na protiv.\nSun, 25/04/2010 - 08:40\nHvala na odgovoru. Nisam hteo da uvredim prave majstore, svrstavajuci ih u istu grupu sa "majstorima", samo sam iskoristio taj termin za osobu koja dodje da obavlja radove.\nKako mogu prepoznati ko je zaista majstor, a ko sarlatan?\nIz vaseg odgovora su se rodila nova pitanja.\n1. Za koje mi radove treba saglasnost, i od koga?\n2. Za koje vrste radova (tj. koje faze) treba i koliki rok ispostovati?\n3. Koliki smatrate da bi rok bio dovoljan da se urade stvari koje planiramo?\n3. Zaboravio sam da kazem da bismo radili struju (stekere/uticnice). Da li osim toga treba raditi jos nesto?\nTakodje, ako bih dobio odgovore na ostala pitanja, bio bih zahvalan!\nSun, 25/04/2010 - 08:48\nGde mogu naci "nadzornog organa" radova? Da li se takvi reklamiraju u Telefonoteci, na primer, ili negde drugde? Koliko oni naplacuju svoje usluge?\nElektroinstalacije isto planiramo da radimo, samo sam zaboravio da napisem.\nPrvo sam citao forum, da bih video da li mogu naci odgovore (npr. vasa tema o renoviranju kupatila je odlicna), ali nisam mogao naci odgovore na ono sto sam pitao. Takodje, nisam siguran za cene, posto su neke teme i godinu, ili dve stare.\nHvala, jos jedared.\nSun, 25/04/2010 - 11:47\nKao sto sam i predpostavio u pitanju je generalno renoviranje stana . I to je vrlo obiman posao . A najveci problem kod takvih radova je vreme , jer toliko obimni radovi umeju da se otegnu . Pa jos ako probate da ukombinujete 2 do 3 ili vise majstora e onda tek moze da se otegne .\nOno sto je za pocetak vama najbitinije je da se uradi predmer radova , da bi ste videli sta bi se sve od radova izvodilo i koliko bi sve to kostalo . Jer postoje neki radovi koji su neophodni , a postoje i vase zelje e sad treba napravit neku "matematiku " . Sto se tice rokova koje treba ispostovati oni se uglavnom odnose na vreme , pa na primer vreme susenja gletovanih zidova , ili susenje maltera ,kosuljice ....\nO necemu konkretnijem mozemo preko PP\nSun, 25/04/2010 - 20:59\nTakodje, ako bih dobio odgovore na ostala pitanja, bio bih zahvalan! :)Majstora ćeš prepoznati u gomili. Hoću da kažem, izdvoj malo vremena, pozovi više različitih izvođača radova da izađu na lice mesta, snime stanje, daju ponudu. Tada popričaj malo sa njima, budi slobodan da pitaš kako rade, čime rade, tako malo opšta pitanja. Na osnovu tih informacija, načina snimanja stanja, davanja ponude itd. stećićeš utisak o tome ko je majstor u gomili.\n1. Po pravu je da prijaviš radove u odeljenju za urbanizam na opštini na kojo se stan nalazi i oni ti izdaju dozvolu i ti im plaćaš 1% od vrednosti radova kao taksu. E sad, to 99% ljudi ne radi. U praksi, pokriva te dogovor sa skupštinom stanara o tome da će se izvoditi radovi, okvirnoj dužini radova i vremenu u toku dana kad je uredu praviti buku.\n2. Pretpostavljene rokove za svaki segment radova ti niko ne može dati bez uvida na licu mesta. Eto ti jednog načina da prepoznaš "majstora".\n3. Nisi čini mi se napisao kvadraturu stana. Zavisi dosta od izvođača, ako su uigrani i ti platiš rokove sigurno da ti se može odraditi sve za mesec dana. U normalnim okolnostima gde se prepliće više izvođača i ti malo kalkulišeš i razmišljaš se kako koju pozicuju želiš da rešiš 2 meseca će sigurno proći pre kraja radova.\n4. Treba pregledati instalaciju, i u odnosu na potrebe korisnika dati dijagnozu o obimu potrebnih radova jer potrebe korisnika nisu bile iste pre 35 godina i danas. U slučaju rekonstrukcije čitave instalacije treba proveriti i stanje i status samog priključka, jer postoji realna mogućnost da je i tu potrebno izvršiti neke promene.\nSun, 25/04/2010 - 22:00\nHvala na odgovoru i korisnim informacijama.\nNisam ni mislio na konkretne rokove, nego na nesto okvirno, tipa, za gletovanje zidova treba dva dana da se osuse, zatim moras sacekati jedan dan da se osusi, i potom jedan dan da se okreci, ukoliko nije stan veliki (ovo je samo primer odgovora koji bih ocekivao, kada su procene rokova u pitanju). Ili, kupatilo se moze olupati za jedan dan, zatim ide zamena vodovodnih instalacija (jedan dan), pa gletovanje, pa postavljanje plocica, sto moze trajati do 5 dana. I tako dalje, jasna je poenta.\nU svakom slucaju mislim da uzmem ponude nekoliko majstora pa da odaberem onu koja mi najvise odgovara. Svidja mi se i ideja da nadjem firmu koja se bavi kompletnim renoviranjem stana, pa da sve poverim njima, ali nisam siguran koliko mi to moze povecati ukupne troskove (svestan sam da moze na kraju da se to pokaze i kao jeftinije).\nHvala, jos jednom, na odgovorima.\nSun, 25/04/2010 - 22:14\nNije cena jedini presudan faktor, nego kvalitet radova, kvalitet ugradjenog materijala i sve medjufaze, koje na kraju budu nevidljive ali su veoma važne.Na primer: skinu se pločice, uradi instalacija, sve lepo okrpi i lepe pločice, ali ako pre toga nije uradjena hidroizolacija onda je to loše uradjeno kupatilo.Hidroizolacija se ne vidi na kraju ali je korisno to uraditi zbog mogućih havarija u toku eksploatacije.Na primer pukne crevo od veš mašine ili se nenamerno izlije voda itd.\nTakvih pozicija ima veoma mnogo i sve to utiče na krajnju cenu.E sad može se i štedeti, ali se na kraju sve to višestruko plati.\nZato treba dobro razmisliti i dobro proceniti ponude da bi se odabrala prava ekipa.\nSun, 25/04/2010 - 22:27\nDa, naravno, ni ne smatram cenu za jedini faktor u odlucivanju, a planiram da sve sto se bude radilo trazim da bude uradjeno kako treba (po propisima i preporucenim procedurama), kako bih izbegao kasnije komplikacije i gubljenje zivaca.\nThu, 10/02/2011 - 16:28\nRegistrovan dana: 10/02/2011\nda li je moguce naci jednu firmu koja bi mi zavrsila sve sto mi treba? ako ima...MOLIM VAS za pomoc i preporuku!\nThu, 10/02/2011 - 17:46\n@perazika imas privatnu poruku pa pogledaj .\nA usput su barem mogao upisati lokaciju\nMon, 28/02/2011 - 13:43\nStan je u Beogradu..medjutim, citajuci postove, iako jos uvek nisam sakupila sve info, izgleda mi da je isplativije da se angazuju ipak mastori za svaki posao pojedinacno\nNema vece muke od pojedinacnog anagazovanja majstora . Uvek pocne sudaranje , kasnjenje , jedan ceka drugog . Elektricar zavrsi , keramicar ceka vodovodziju , moler ceka keramicara , a vodovodzija otiso na pecanje .\nA posle se svi vade na nekog ko nije uradio nesto .\nTue, 01/03/2011 - 15:25\nOvo potpisujem. Ja sam prosle godine morao da uklopim gipsare (jedna ekipa), molere (druga ekipa) parketara, coveka koji je trebao nesto oko grejanja da prepravi i keramicara. Sve je to u teoriji bilo lepo organizovano i dogovoreno, tacno se znalo ko kada pocinje i kada zavrsava i da odmah tog dana dolazi sledeca ekipa. I mislio sam da ce posao brzo da se zavrsi. Ali kada je gipsar iz opravdanih razloga malo produzio svoj rad sve ostalo se poremetilo jer su svi ostali majtori prema poslu kod mene, dogovorenom pocetku radova i predvidjenom zavrsetku radova dogovorili svoje druge poslove. Tu je nastao takav pakao...\nE sada, malo je tesko naci ekpiu koja zna da radi sve gore navedene poslove, pa cak i da nadjes takvu ekipu neverujem da bi to bas moglo idealno da se organziuje i u praksi sprovede u delo kao sto je bilo u teroji. Jer i te firme, preduzimaci i td imaju vise razlicitih majstora za izvodjenje razlicitih radova i oni isto planiraju da kada jedni zavrse , drugi pocinju. Za to vreme su ti drugi na nekom drugom gradilistu. Ali ako i kod preduzimaca neki od majstora iz opravdanih razloga malo produzi rad, sve ostalo se remeti i dolazi do problema. Ali problema ima preduzimac, a ne sam investitor. Pa jos ako se dogovore neki eventualni penali u slucaju kasnjenja radova,preduzimac je taj koji se nervira , a ne investitor. Investitoru je cak i lepo\nTue, 01/03/2011 - 22:05\nOzbiljan preduzimač kad uvidi da kasni sa rokom pojača ekipu/ekipe i ispegla situaciju\nNa koji način isplativije? Jeftinije nije jer svaki majstor gleda da izvuče maksimum za sebe i ne interesuje ga krajnja suma. Takođe većina majstora gleda sebe kad su upitanju pozicije gde je preporučeno koordinisati sa ostalim majstorima koji obrađuju poziciju. I konačno, kad su ekipa majstori uklapaju vreme, stalno su na vezi gde praviš uštedu u vremenu.\nMon, 05/09/2011 - 21:50\nPozdrav svima. Pravim ovaj\nRegistrovan dana: 01/10/2009\nPravim ovaj forum već dugo vremena ali do sada nije bilo potrebe da bilo šta pitam jer kada čovek nema svoj stan onda i nema bog zna šta da renovira i mnogo samostalno popravlja.\nNo, nedavno sam konačno kupila svoj stan koji hoću da renoviram pre nego što se konačno i uselim.\nPošto ću kao i pokretač ove teme i ja ću praktično raditi iste stvari (kupatilo, kuhinja, parket, krečenje) nastaviću se na ovu temu, nadam se da to nije problem.\nOno što me trenutno najviše interesuje je renoviranje elektroinstalacija.\nStan koji renoviram je iz 70tih i koliko mi je poznato ništa po tom pitanju od tada u stanu nije radjeno.\nŠta tačno podrazumeva renoviranje elektroinstalacija i u kojim slučajevima je to neophodno?\nDa li tu spada baš otkopavanje starih kablova i postavljanje novih? ILi se radi samo o zameni utikada i prekidača?\nAko mi odgovara pozicija utikača/prekidača da li se i u tom slučaju smatra poželjnim da se ipak promene i kablovi koji vode do njih?\nIli se postavljanje kablova radi samo u slučaju kada hoću da imam utičnicu/prekidač/sijalicu na mestu gde do sada nisu bili?\nPlaniram da angažujem preduzimača a ne pojedinačne majstore jer mi, na osnovu onoga što sam ovde pročitala, to deluje vremenski efikasnije i jednostavnije. Samim tim znam da bi neke od ovih pitanja mogla i sa tom osobom da razjasnim ali bih da ipak za neke stvari znam kako se obično rade da ne ispadnem baš potpuna neznalica.\nMon, 05/09/2011 - 22:11\nŠto se tiče elektroinstalacije, treba uraditi pregled od strane kvalifikovanog električara, pa na osnovu stručnog mišljenja utvrditi šta treba konkretno uraditi.Ako je instalacija radjena bakarnim provodnicima i ako je izolacija dobra nije neophodno da se menja, takodje i utičnice, ako su dobre ne moraju se menjati.Često to ljudi rade iz čisto estetskih razloga.Eventualno prekontrolisati i razvodnu tablu sa osiguračima i po potrebi uraditi renoviranje uz ugradnju fid zaštite i zamene osigurača automatskim.\nMon, 05/09/2011 - 22:50\nAha, znači ipak ne mora po\nAha, znači ipak ne mora po defaultu sve da se menja što mi je i bilo logično.\nZa razvodnu tablu sam već na nekoj drugoj temi pronašla da je potrebno proveriti koliko ima osigurača tj. da li ih ima dovoljno i takodje zameniti automatskim, tako da je ta stavka već ubačena u spisak stavki za rad.\nTue, 06/09/2011 - 20:48\nKako ste vi kupili stan od\nKako ste vi kupili stan od nekog lica, nemate pojima kako se on ponasao prema EL instalacijama(TA pec,EL radijatori,itd).\nZvukoljub vas je savetovao da pogleda neko strucno lice a svako kome je stalo do posla i struke ce vam reci da nesto sto je zakopano 40godina u zidu i bog zna kako se koristilo treba obavezno menjati.\nThu, 03/11/2011 - 15:18\nPozdrav za sve! Kao i\nKao i prethodni forumasi i ja sam od skora vlasnik stana kojem planiram renoviranje.\nPrvenstveno kupatilo,kuhinju i parkete.\nKrecenje,stolarije,lakiranje parketa i ostale stvari sam vec prilicno uvezbao i tu nemam problema ali zato kompletno renoviranje kupatila i kuhinje su mi potpuna nepoznanica sem naravno onoga sto sam ovde procitao.\nInteresuje me ako slucajno neko sa foruma ima za preporuku nekog majstora iz Sremske Mitrovice ili okoline za ove poslove, po mogucstvu kao sto je i preporuceno da odradi sve sam tj jedan majstor za sve.\nSto se tice elektro instalacije tu imam drugara od poverenja.\nAko nemate nikog za preporuke molio bih za savet kojim redom raditi kupatilo i kuhinju i da li je to prvo od poslova koje da radim pa nakon toga sve ili mogu i uporedo da krecim i ostale stvari da radim.\nInace kupatilo je nesto manje od 5m2 a kuhinja mozda oko 6m2.\nI koliko je recimo to para kod dokazanih majstora sa foruma da se komplet uradi kupatilo od 0 do gotovog sa nekim prosecnim cenama materijala i opreme.\nFri, 04/11/2011 - 00:19\nImaš odličnog majstora sa\nImaš odličnog majstora sa foruma, koji živi u Sr. Mitrovici.Nik nejm mu je darkelja, pa mu pošalji pp i dogovorite se oko detalja.\nFri, 04/11/2011 - 08:42


Vojnicima iz HVO-a su priznali, a nama iz ARBiH uskratili beneficije – ArmijaRBiH.com\nNakon što je Upravni odbor (UO) Federalnog zavoda za penzijsko i invalidsko osiguranje donio odluku da bivšim pripadnicima HVO-a, a kasnije tzv. hrvatske komponente već, također, bivše Vojske FBiH, prizna beneficirani radni staž za period od 1996. do 2006. godine, njihove kolege Bošnjaci, pripadnici Armije RBiH, pobunile su se tvrdeći da im je isto pravo uskraćeno.\n-Već duže pokušavamo da ostvarimo pravo na beneficirani radni staž za period kada smo bili uposlenici nekadašnjeg Federalnog ministarstva odbrane (FMO). Prema tadašnjem zakonu o odbrani FBiH, bilo je propisano da imamo pravo na beneficirani staž, a da će ministar odbrane podzakonskim aktom regulirati to detaljnije, što se nije nikad desilo – kaže Razim Omeragić iz Gradačca, koji je do 2002. godine bio pripadnik VFBiH.\nIstiče da su svoje pravo pokušali ostvariti i tužbama, ali su sve odbačene osim pripadnicima HVO-a.\nFoto: Faksimil sporne odluke UO Federalnog zavoda\n-Saznali smo da je „kvaka“ u drugačijem ugovoru o prijemu u vojsku koji su potpisali pripadnici HVO-a u odnosu na nas koji smo došli iz Armije. To je diskriminacija nas Bošnjaka u odnosu na kolege Hrvate. Radi se o famoznom članu 5. ugovora u kome je njima dopisana klauzula o dužini beneficije – navodi Omeragić.\nOva grupa ljudi koji se smatraju obespravljenim napravila je grupu i na Facebooku te se dogovaraju i o podnošenju kolektivne tužbe protiv Vlade FBiH.\n-Mi smo prevareni. Zahvaljujući spornom ugovoru koji im je izdala takozvana Herceg-Bosna, oni su došli do beneficija – kaže nam Idriz Pjanić, jedan od bivših vojnika.\nBivši borci planiraju tužbe!\nRješavamo tehničko pitanje\nIz Federalnog zavoda za penzijsko-invalidsko osiguranje potvrdili su nam da je UO donio ovu odluku kako bi se riješilo pitanje evidencije staža bivšim pripadnicima Vojske FBiH, ne navodeći na koga se tačno odluka odnosi.\n-Odlukom Upravnog odbora kojom se određuje šifra podataka za staž osiguranja s uvećanim trajanjem rješava se tehničko pitanje evidencije staža osiguranja s uvećanim trajanjem pripadnicima Vojske Federacije kojima je pravomoćnom sudskom odlukom to pravo potvrđeno – naveli su iz Zavoda.\n← PROCURIO TAJNI RAZGOVOR DODIKA I KARANA\nPročitajte priču o Ramizu Delaliću Ćeli – heroj ili kriminalac ? →\nPogledajte kako se Dodik htio požaliti Putinu na Hrvate pa se naglo predomislio /VIDEO/\nKomšić najavio krivičnu prijavu protiv Dodika, a pogledajte zašto


Promjene koje vrat trpi zbog novih tehnologija – Portal Podgorica\nPromjene koje vrat…\nPromjene koje vrat trpi zbog novih tehnologija\nDok čitamo poruke sa mobilnog telefona ili računara,vrat trpi pritisak kao da na leđima nosimo teret od 27 kilograma. To ostavlja brojne posljedice, uključujući bolove u kičmi, ali i neželjene estetske promjene na vratu, piše N1.\nPravilno držanje tela je kad su uši, ramena, kukovi i zglobovi u ravnoj liniji , pa dobro uvježbajte tu pozu pred ogledalom. Ako je glava dugo u pognutom položaju, javlja se pritisak na strukture zglobova, pa se polako razvijaju oštećenja vrata koja se u mlađoj dobi još ne mogu registrovati, no kasnije svakako dolaze do izražaja, upozoravaju stručnjaci, piše N1.\nZato, kad duže gledate u ekran mobilnog telefona, pobrinite se da kičmu postavite u neutralan položaj. Svaki čas mijenjajte položaj ruke u kojoj držite telefon, spustite je malo niže, pa podignite malo više, pomjerajte je lijevo-desno, a važno je i da vrat nije dugo u istom položaju.\nKao i kod kože na bilo kom drugom dijelu tijela, i kod kože vrata dolazi do nastanka bora usled čestog istezanja, ponavljajućih pokreta i gubitka kolagena usled procesa starenja. Zbog toga se često kaže da se godine mogu sakriti bilo gdje drugdje, ali ne i na vratu.\nZbog toga, kad sljedeći put budete držali telefon u ruci, pokušajte da ga držite u nivou glave da bi što manje „krivili“ vrat.\nKod korišćenja laptopa ili čak gledanja televizije, pokušajte da uređaj bude što više u ravnini s vratom, kako biste izbjegli navedene probleme, zaključuje N1.\nTags: loše držanjevratzdravlje


01.12.2020. 20:04h 01.12.2020. 20:05h\nProšlo je već skoro nedelju dana od smrti legendarnog Dijega Maradone, a i dalje sve u vezi njega u cetru pažnje svetske javnosti.\nPrema najnovijim informacijama iz Argentine Maradona je neposredno pred smrt uzeo koktel lekova koji je mogao da mu uzrokuje štetu na srcu.\nU pomenutom koktelu medikamenata bilo je antidepresiva i antipsihotika koji se koriste i za lečenje bipolarnog poremećaja, tvrde argentinski mediji.\nSpisak lekove koje je dobio Maradona objavljen je u izveštajima u Argentini, za koje se tvrdi kako potiču iz medicinskih kartona koji su sada kod državnih tužilaca, zbog istrage oko svih okolnosti ovog događaja.\n"Moralo bi da bude ispitano koliko mu je tih lekova dato i koji su bili kriterijumi za uzimanje, da li je bilo istovremeno ili je počeo sa jednim, pa promenio na drugi. Bilo je dosta mešanja antidepresiva i antipsihotika... Nekoliko ovih lekova, primera radi kvetijapin, lurasidon, venlafaksin... imaju efekte na srce, a jedan je porast srčane frekvencije", rekao je specijalista neurologije Nelson Kastro\nNISAM MOGAO DA NAPIŠEM NI REČ! PAO SAM NA KOLENA I ZAPLAKAO Dirljiva ispovest čoveka koji je prvi objavio vest o Maradoninoj smrti


Andrea Adamo dobio ili dao otkaz u Hjundaiju?! - Serbiaring\nAndrea Adamo dobio ili dao otkaz u Hjundaiju?!\n12/07/2021 Jelena-Katarina Mitrović Vesti, WTCR 0\nŠef Hjundai motorsporta Andrea Adamo neće više voditi ekipu u Svetskom kupu turing automobila, niti u bilo kom drugom takmičenju u kojem učestvuje ovaj brend.\nOva informacija je više nego iznenađujuća, s obzirom na činjenicu da je Adamo predvodio sve razvojne programe južnokorejskog brenda od 2015, a posebno se istakao na TCR projektima “hjundai i30 N”, “elantra” ali i električnom automobilu za Pure ETCR.\nSa njim je Gabrijele Tarkvini postao prvi WTCR šampion, a uz njegovo vođstvo je Hjundai bio WRC šampion 2019. i 2020.\nIz Hjundai motorsporta su objavili da je Italijan “otišao iz ličnih razloga”, dok specijalizovani mediji tvrde da je po sredi momentalni otkaz.\nPretpostavlja se da je razlog za to njegova oštra retorika i eksplozivan karakter, a da sukob sa čelnicima kompanije datira od odluke da se Hjundai povuče sa nemačke WTCR runde 2019. zbog “nepravednog Balansa performansi”.\nDobijen ili dat, otkaz stupa na snagu odmah, a Adamov posao će za prvo vreme preuzeti predsednik Hjundai motorsporta Skot Noh, dok će kompanija u dogledno vreme objaviti imena novih šefova ekipa u WTCR, Pure ETCR i WRC.\nItalijanski mediji su izneli tvrdnje da Adamo prelazi u Formulu 1, ali ta informacija nije ni demantovana ni potvrđena.\nErlaher: Svi WTCR vozači su na vrhunskom nivou, a najbolji bude onaj koji je mentalno najjači\nLada sport Rosnjeft razmatra celosezonski nastup u WTCR za 2022.


Zaštita jabuka kroz mali voćarski rečnik - MapMyApple\nZaštita voćnjaka nekada zna da zbunjuje. Uz naš rečnik zaštite pojmovi poput karenca, fitotoksičnost, doza i koncentracija postaju odmah jasni.\nZaštita bilja bila je tema kojom smo se bavili tokom novembra. Za kraj ovog meseca spremili smo mali rečnik zaštite koji će ti pomoći da bolje razumeš primenu zaštitnih sredstava u svom zasadu jabuke. Mnogo je različitih pojmova koje možeš pročitati kada ti digitalni agronom da savet, a čitanje upustva zaštitnih sredstava postaje izazov kada su stručni termini u pitanju.\nPodsetimo se još jednom sledećih pojmova:\nSredstva za zaštitu bilja predstavljaju posebno formulisane preparate koje sadrže aktivnu materiju. Pored aktivne materije u sastav ulaze i druge supstance poput boja i emulgatora.\nPesticidi se mogu podeliti na sledeći način:\nOni se u zavisnosti od formulacije mogu podeliti na:\nZa svakog proizvođača jabuke bitni su i ovi zaštitarski pojmovi:\nREZIDUE – predstavljaju količinu ostatka sredstva za zaštitu na ili u biljci, biljnom delu ili plodu koji se nalazi u prometu, a namenjen je ishrani. Izražava se u mg/kg.\nTOLERANCA – (maksimalno dopuštena koncentracija, MDK)- najveća dozvoljena količina pesticida koja se može naći u ili na namirnicama u trenutku nstavljanja u promet. Izražava se u ppm (mg/kg).\nKARENCA – najkraći vremenski period koji mora proći od zadnje zaštite voćnjaka do prve berbe. Izražava se u danima.\nRADNA KARENCA – najkraći vremenski period koji mora proći od momenta primene zaštitnog sredstva do ulaska u zasad.\nFITOTOKSIČNOST – negativni uticaj koji mogu imati sredstva za zaštitu na jabuku nakon primene istih.\nREZISTENTNOST – pojava koja se dešava usled neadekvatne i nekontrolisane primene sredstava za zaštitu bilja\nDOZA – tačno utvrđena količina sredstva za zaštitu bilja koja se može primjeniti po jedinici površine voćnjaka(kg,l/ha, kg/t). Neophodno je poštovanje doze kako bi zaštita bila pravilna i uspešna!\nKONCENTRACIJA – količina aktivne materije sredstva za zaštitu bilja izražena u procentima (%).\nDanašnja poljoprivredna proizvodnja se razlikuje od tradicionalnog nasleđenog načina gajenja bilja. Primenom modernih tehnologija poput mobilne aplikacije i merne stanice MapMyApple, svi problemi u uzgoju jabuke mogu biti prevaziđeni, Naš tim smatra da je zadovoljni proizvođač nasmejani proizvođač. Zato svakodnevno tvog digitalnog agronoma prilagođavamo tebi, tvojim jabukama i voćnjaku. Za svaki savet i pomoć stojimo ti na raspolaganju. Zato nas uvek možeš kontaktirati.\nAutor teksta: master.ing.zaštite bilja Ivana Petković\nTAGS : fitotoksičnost karenca pesticidi toleranca zaštita\nŠtetne grinje u zasadima jabuke\nInsekticidi – ključne činjenice o ovim pes


Obraćanje dr Predraga Kona - Dentopedia\nObraćanje dr Predraga Kona\nPred nama je veliki talas pandemijskog gripa. U tom talasu, u jednom prirodnom epidemijskom procesu, bez masovne vakcinacije i na osnovu sadašnje epidemiološke situacije vrlo je verovatna procena da će biti 500-1000 smrtnih slučajeva od kojih 30-60 trudnica. Ovo je situacija u kojoj govorimo o blagoj pandemiji koju nam je istorija podarila i u kojoj je smrtnost deset puta manja nego što se u scenarijima blage pandemije moglo očekivati. Ovo je „najbolje“ što je moglo da nam se desi i to je činjenica koja vrlo ohrabruje. Jasno je da ćemo se sa ovom pandemijom izboriti, ali uz dosta napora. Međutim i sada je legalno pitanje da li je neophodno sprečiti 500-1000 smrtnih ishoda. Inače, u ranije projektovanim scenarijima blage pandemije moguća smrtnost je i do deset puta veća, a u slučaju teške pandemije i preko sto puta.\nDa budemo potpuno jasni: u sadašnjoj epidemiološkoj situacijia vakcinacijom oko 10000 osoba spasava se jedan život među onima koji su vakcinu primili i jedan život među onima koji vakcinu nisu primili. Pored toga sprečava se pojava 3 teška slučaja bolesti u kojoj bi oboleli morali da se leče na respiratoru. Svaki stanovnik Srbije koji se vakciniše daje svoj doprinos društvu i ne štiti samo sebe. U masovnoj milionskoj imunizaciji svaki uloženi dinar za vakcinaciju ekonomski se vraća 4-6 puta samo smanjenjem troškova u zdravstvu. U indirektnim troškovima to je smanjivanje štete koja će, bez intervencije, po ekonomskoj analizi iznositi oko 2 milijarde evra. Pandemije su jasno definisane kao prirodne katastrofe i očigledno je da nismo uspeli našem društvu to da objasnimo. Kako je Posebna radna grupa formirana da bi implementirala dobar Plan aktivnosti vlade republike Srbije koji je donet još oktobra 2005. godine (nije ga donela PRG) onda je ona i neposredni inicijator nabavke 3 miliona doza vakcina protiv pandemijskog gripa, a što je u skladu sa Planom.\nPoštovane kolege, ovo svakako nije uobičajen način obraćanja, ali osećam profesionalnu i moralnu obavezu da i lično učinim sve što je u mojoj moći da promenim ono što je, kao nepopravljiva šteta, već učinjeno u izuzetno jakoj antikampanji vanredne imunizacije protiv pandemijskog gripa.\nKada se daju „argumenti“ antivakcinalne kampanje oni se UVEK vezuju za pojedinačne slučajeve moguće (ne dokazane) povezanosti vrlo teške bolesti sa aplikacijom vakcina. Stav „antivakcinalnog lobija“ uvek je bio „prirodna selekcija“ – a ne vakcine. Istorija i medicinska nauka su odgovor na ovakav stav dali još pre dva veka. Vakcinacija je svrstana među 3 najznačajnija otkrića u medicini (pored otkrića neophodnosti konzumiranja higijenski ispravne vode i uvođenja anestezije i principa asepse prilikom hirurških intervencija). Izmenjen pristup antivakcinalonog lobija danas prvenstveno ide u pravcu stalnog preispitivanja bezbednosti vakcina pri čemu se vrlo često potpuno netačno interpretiraju postojeći relevantni podaci.\nZloupotreba podataka i kvaziepidemiološko tumačenje podataka, po meni su na granici krivičnog dela. Da se ne radi o lekarima, a u ovom slučaju čak i o nekim profesorima to bi bilo nadrilekarstvo. Potpuno zanemariti epidemiološku indikaciju o potrebi vanredne vakcinacije je potpuno isto kao i zanemariti hiruršku indikaciju za operativno lečenje. Po njima bi valjda trebalo ostaviti prirodi da „reši“ vanrednu epidemiološku situaciju. Na isti način bi priroda trebalo da „reši“ upalu slepog creva ili kalkulozu žučne kese. Princip „Primum non nocere“ je duboko usađen svim lekarima, a u ovom slučaju čitavoj jednoj preventivnoj medicinskoj grani – epidemiologiji.\nPosebno je značajno da se i sami vakcinišete, jer je to najveće ohrabrenje koje možete dati svojim pacijentima i svojim neposrednim saradnicima. Udruženje epidemiologa Srbije je javno saopštilo da je vanredna imunizacija protiv pandemijskog gripa obavezujuća za sve zdravstvene radnike.\nZnačaj bezbednosti vakcine je institucionalizovan. Agencija za lekove je dužna na osnovu posebno utvrđenih procedura da izda sertifikat o ispravnosti svake serije vakcine. U našem društvu postoji zakonska obaveza prijave neželjene reakcije na vakcinu, postoji Svaka teža neželjena reakcija se u skladu sa Pravilnikom o imunizaciji epidemiološki istražuje. Svi dosadašnji pokazatelji praćenja vakcinacije protiv pandemijskog gripa ukazuju na izrazitu bezbednost ove vakcinacije. Podaci za Focetriju (vakcina koju koristimo) su sada praćeni na 8,5 miliona datih vakcina u Evropi i pokazuju visok stepen bezbednosti. U Srbiji je do 24.12. aplikovano preko 43000 doza i prijavljene su 3 neželjene reakcije koje pripadaju očekivanim. Sve tri osobe su dobro. Detaljne izveštaje o ovim reakcijama proslediće se svim Zdravstvenim ustanovama.\nU epidemiološkoj situaciji koja se procenjuje kao „vanredna“ odbijanjem imunizacije poslanika u Skupštini Srbije jasno se daje do znanja epidemiolozima Srbije, ali i građanima Srbije da nije značajno vakcinisati se protiv pandemijskog gripa.\nEpidemiološka struka se mora izjasniti u ovoj situaciji i zapitati da li može prihvatiti odgovornost za naredne događaje.\nPosebna radna grupa će uskoro morati da preispita dalji razlog nabavke planiranog broja vakcina, jer nema podršku predstavnika naroda, ali i velikog broja lekara koji kao izabrani lekari nisu uspeli da ubede svoje pacijente o preventivnom značaju ove vakcinacije.\nPotrebno je ponovo istaći da je Odbor za zdravstvo u Narodnoj skupštini, Srpsko lekarsko društvo i njegove sekcije za pedijatriju, ginekologiju, opštu medicinu, epidemiologiju i mikrobiologiju i veći broj ostalih sekcija kao i Udruženje epidemiologa Srbije jasno podržalo sve aktivnosti ministastva zdravlja i nadležnih tela kao i meru vanredne imunizacije.\nMoralnu krivicu za neposredne događaje Posebna radna grupa ne može preuzeti jer je učinila sve što je u njenoj moći da vakcinacijom spreči, kako umiranje tako i velike ekonomske štete, kao i da probudi svest čitavog društva. Da je moguće obezbediti visoku društvenu svest pokazuje primer Švedske u kojoj je vakcinisano preko 60% stanovništva.\nU ovoj situaciji posle „odluke“ Narodne skupštine i stava izabranih lekara da u velikom broju ne savetuju svoje pacijente da se vakcinišu neophodno je da se stav o nabavci vakcina revidira u vrlo kratkom roku. Svakako da bi se sa odlukom o raskidu ugovora o nabavci vakcina situacija potpuno promenila. Tada nam jedino ostaju na raspolaganju mere zabrane javnog okupljanja, potreba hitnih nabavki dodatnih količina antivirusnih lekova i hitno aktiviranje svih resursa zdravstvenog sistema, što će sve zajedno imati veće zdravstvene i ekonomske posledice.\nMeđutim, tada nas čeka velika antikampanja protiv antivirusnih lekova sa ciljem upotrebe raznih „prirodnih“ preparata koji se u međuvremenu uporno i stalno reklamiraju, a za koje je naučno potvrđeno da ne deluju na virus gripa već samo smanjuju subjektivne tegobe, pa tako ne mogu sprečiti ili smanjiti umiranje od pandemijskog gripa.\nNemamo vremena i odluke se moraju donositi. Ukoliko se u periodu do kraja 2009. godine jasno ne pruži podrška čitavog društva pa i poveća odziv na vakcinaciju Posebna radna grupa za implementaciju Plana aktivnosti pre i u toku pandemije biće prinuđena da preispita potrebu za tri miliona doza vakcina protiv pandemijskog gripa i eventualno predloži Ministru zdravlja raskid ugovora o nabavci vakcine.\nVeć sada je potpuno jasno da će u toku velikog talasa biti ogromna potražnja za vakcinama, ali tada će efekat imunizacije na čitavo društvo biti znatno manji.\nMoje je mišljenje, bez obzira na napore onih koji sabotiraju kampanju, da je neophodno sprovesti vanrednu imunizaciju do kraja i masovno vakcinisati sa svih 3 miliona doza sve rizične kategorije ali i sve one koji žele da se vakcinišu. To će biti moguće samo uz maksimalnu podršku čitavog društva.\nU Beogradu 27.12.2009. godine\nPredsednik PRG za implementaciju\nPlana aktivnosti pre i u toku pandemije\nZnacaj i potreba kontinuirane medicinske edukacije i zakonska regulativa\nMarija Milanovic, Milica Bozinovic, Branka Stanimirovic, Dejan Markovic, ZNACAJ I POTREBA KONTINUIRANE MEDICINSKE EDUKACIJE I ZAKONSKA REGULATIVA, Dentopedia 1/7 2015\nKliničko iskustvo – putokaz za uspešnu stomatološku praksu, naučni skup održan u Sava Centru, sa oko 1000 učesnika, 3.12.2011. godine. Provera spiskova učesnika pre slanja …


Tarot, tarot uživo, najbolji tarot u Srbiji - tarotonline.rs\n“Putovanje kroz tarot karte pre svega je putovanje u sopstvene dubine.”\nPrepoznatljiv po svojim misterioznim simbolima i gotovo neizbežnim aspektom proricanja sudbine, tarot kroz tajanstvenu moć vekovima daje odgovore za pitanja prošlosti, sadašnjosti i budućnosti. Prikazan i dizajniran u različitim izdanjima tarot već hiljadama godina predstavlja pravu misteriju. Da li se u srednjevekovnom dobu tarot koristio kao špil za zabavu kod plemstva u plesnim dvoranama ili kao alat samospoznaje ostaje pretpostavka.\nPoslednjih godina interesovanje za tarot je u velikom porastu, jer mnogim ljudima ovaj divinacijski alat daje odgovore koji su im do tada bili nedostupni. Zbog svog mističnog izgleda i tajanstvenih simbola tarot je facinantan i primamljiv za svakoga. Iako postoji bezbroj teorija o tome kako je dobio ime, reč tarot u prevodu označava put. Tarot špil se sastoji od 78 karata, među kojima su 22 karte velike Arkane i 56 karata male Arkane.\nMnogi istraživači iz oblasti ezoterije povezuju nastanak tarot karti sa područjem Indije, Persije, Kine i Egipta. Neki od njih smatraju da postoji jaka sprega prvog tarot špila i Roma koji su napustili tlo Indije tokom 15. veka. Prelazeći preko pustinja, pronašli su put do Evrope gde se nastanjuju i tada tarot postaje veoma popularan. No, postoji i teorija da je tarot stvoren od nomada koji su živeli na tlu Turske čija razonoda je bila razvijanje igre strategije gde su nastali simboli mačeva, štapova, kovanica, pehara.\nTarot kroz istoriju\nTokom 1377. godine na tlu Evrope prema pisanim izvorima pojavila se kartaška igra u kojoj su likovi bili slični onima u šahu, ali o poreklu ili samom nastanku igre nije se znalo. Nakon pojave karti u Evropi, jedan od poznatijih špilova Visconti-Sforza napravljen je po nalogu poznatog milanskog vojvode po imenu Filippo Maria Visconti. Naime ovaj tarot špil napravljen je u čast braka između Biance Maria Visconti i kneza Francesca Sforzo čije su porodice u Italiji bile najbogatije. Odatle naziv za današnji vrlo popularan i korišćen špil Visconti-Sforza.\nOno što je takođe bilo prisutno u pitanjima vezanim za poreklo tarot karti i velike Arkane je uticaj Kabale. Naime, zbog svoje složenosti simbola kroz Kabalu se daju mnoga objašnjenja o nastanku ovog mističnog divinacijskog alata.\nTokom osamnaestog veka bile su prisutne mnoge teorije o tarot kartama koje nose tajne drevnih civilizacija u sebi opisane kroz različite simbole. Antoine Court de Gébelin poznati francuski okultista koji je inicirao da je kroz tarot prikazana bezvremenska mudrost drevne egipatske civilizacije i knjiga Thot sa određenim mističnim značenjem.\nAlphonse Louis Constant poznat kao Eliphas Levi, takođe poznati francuski okultista tarot je video kao nadovezan put ka Kabali. Tokom sredine devetnaestog veka objavio knijigu Dogme et Rituel de la Haute Magie u kojoj 22 poglavlja odgovaraju velikoj Arkani.\nJean-Baptiste Alliette poznat kao “Etteilla” je bio jedan od prvih okultista koji je prilagodio tarot svom sistemu verovanja i popularizovao praksu predviđanja sudbine.\nPored Etteilla poznati su i mnogi drugi okutisti koji su napravili sopstvene verzije tarot karti sa jedinstvenim simbolima i slikama. Jedan od njih je Arthur Edward Waite koji je u svojim inovacijama takođe promenio redosledni broj karti Pravda i Snaga što se nije svidelo drugim tarotolozima.\nEdward Alexander Crowley astrolog i najpoznati okultista svih vremena takođe je ilustrovao svoj tarot špil poznat kao Crowley Thoth Tarot, koji spada u jedan od najpopularnijih, a temelji se na astrologiji i Kabali.\nTarot ne može obećati nemoguće\nSa jedne strane imamo bogat slikovani sadržaj tarota koji prikazuje različite simbole, dok sa druge strane imamo i određene grupacije tarota na klasičan tarot i moderan tarot. Budući da je svaki tarot špil jedinstven na svoj način u praksi na inovativan način, svaka karta prikazuje puteve individualnog rasta pojedinca i dublje samospoznaje. U savetovanju sa profesionalnim tarot majstorima tarot ne može obećati nemoguće, ali može pokazati pravi put koji će biti u skladu sa životom pojedinca. Na taj način može se videti da je cilj tarota bolje razumevanje svakodnevnih problema, jer se kroz ovaj mistični alat dobijaju odgovori koji otkrivaju kako se postojeće prepreke mogu prevazići.\nS’ obzirom da je tarot izuzetan divinacijski alat, on je dizajniran i stvoren da kroz intuiciju, znanje i mudrost tarot tumača se prenose mnoge pojedinosti o prošlosti, sadašnjosti i budućnosti. Svaka tarot karta je jedinstven arhetip pomoću koga se mogu saznati najveće istine ili skrivene blokade na duhovnom planu. Na primeru karte Mag može se dobiti uvid kakva životna iskustva ima pojedinac, da li je stekao dovoljno mudrosti kroz različite okolnosti, dok se na primeru karte Mesec mogu sagledati pitanja emocija, velikog životnog ispunjenja i sreće. Za razliku od ove dve tarot karte, Vrag simbolizuje upozorenja o lošem ponašanju, porocima, nakupljenim greškama gde kao rezultat imamo loše događaje u sadašnjosti. Ali kada u savetovanju sa tarot majstorom dobijemo karte okrenute naopako to znači da su prisutne opasnosti ili je neophodna promena stava i način delovanja. Kao jedan od primera je karta Carica naopako čije značenje je povezano sa opasnostima iz okoline ili radnog okruženja.\nZa tarot se može reći da predstavlja veliku knjigu istine koja daje odgovore na mnogobrojna pitanja iz svakodnevnog života. Svaka karta u sebi nosi uzvišenu i suptilnu energiju koja često prevazilazi granice ljudskog razumevanja, jer tarot seže do velikih dubina. Da li će tarot probuditi interesovanje osobe za budućnost, terapijske preporuke, vratiti energiju ravnoteže može se samo saznati kroz savetovanje sa profesionalnim tarot majstorom.\nKoji je glavi cilj tarot?\nOno što je glavni cilj tarot konsultacija je da se ukaže na sve ono što pojedinac treba preduzeti ili čak izbeći u svom svakodnevnom životu kako bi se ostvarilo poboljšanje i napredak kroz sva područja. Dakle, za tarot ne postoje tajne, jer on prikazuje našu stvarnost i sve ono što možemo učiniti kako bi došli do preporoda, transformacije, oslobađanja od svega što je bolno nakon čega ćemo započeti novu fazu u svom životu.


Bakterija sreće živi u šumskoj zemlji - Asocijacija prirodne i šumske medicine - Forest\nAktuelnosti, Fizičko zdravlje, Mentalno zdravlje\nTakozvana “bakterija sreće” ili stručno mikobakterijum vake, rođaka je izazivača bolesti tuberkuloze i lepre, ali za razliku od njih, ova kod ljudi izaziva samo – sreću!\nŽivi u zemlji, a u ljudski organizam dospeva tako što je ljudi udišu, gutaju ili im ona ulazi kroz mikroranice na rukama dok sade cveće, rade u baštama ili u svojim vrtovima.\nLekari od 2007. godine, kada je urađena prva studija na miševima, u kojoj je dokazano da ta bakterija ima uticaj na nervne ćelije izaizvajući lučenje serotonina ili “hormona sreće”, a posle nje i druge studije, ponovo apeluju na ljude da se vrate prirodi i zemlji jer su i oni deo nje, da bace antibakterijske sapune i maramice.\nČak se na hiljade ljudi svakog 10. jula okupi u Vestlendu, u američkoj državi Mičigen, kako bi obeležili “Dan valjanja u blatu”.\nI, stvarno se valjaju i uživaju.\nPrim. dr Tatjana Radosavljević, pneumofiziolog, kaže za “Blic” da mycobacterium vacae ili mikorobakterijum vake pripada istoj bakterijskoj grupi kojoj pripadaju izazivači tuberkuloze i lepre.\nSa druge strane, kako ona navodi, ta bakterija, koja nije štetna, i koju još zovu “bakterija sreće” predemt je brojnih, vrlo ozbiljnih, istraživanja s početka 21. veka – ispituje se njen uticaj na mnoge teške bolesti.\n– Postojala su velika očekivanja početkom 21. veka, 2012. i 2003. godine da će ona moći da zameni “be-se-že” vakcinu, koja se daje za sprečavanje pojave tuberkuloze, a posebno ljudima koji boluju od tipa tuberkuloze koji je otporan na sve lekove. To se, međutim, nije pokazalo kao dobro rešenje, ali se mikobakterijum vake u zemljama Afrike koristi kao dodatna terpija za lečenje te bolesti – navodi prim. dr Radosavljević.\nPrema njenim rečima, osim uticaja tog mikroorganizma, na stvaranje serotonina ili “hormona sreće”, naučnici smatraju da bi mogle da se prave vakcine koje bi sadržale mikobakterijum vake za sprečavanje težih obolika astme.\n– Sve je to sada u začetku. Tek su počele kliničke studije u vezi sa tim. Osim toga, ta bakterija blagotvorno deluje na stanja ljudi obolelih od raka pluća, psorijaze i određenih oblika dermatitisa i ekscema. “Bakterija sreće” može da se posmatra baš kao “dobre” bakterije koje imamo u crevima – naglašava ona.\n– Šta je starijim generacijama falilo što su ponekad jeli zemlju? Neka ljudi razmisle o tome, dok lekari već uveliko rade na istraživanjima o svim uticajima te bakterije, a čije je prirodno stanište zemlja, na naš organizam. Dosad je već utvrđeno da ona podstiče imunitet, odnosno utiče na lučenje takozvanih T ćelija i telesnih tečnosti, a čija je uloga odbrana od virusa, nekih vrsta alergija i raka – navela je ona.\nProf. dr Zoran Radovanović, epidemiolog, potvrdio je za “Blic” da zna za informacije o mikobakteriji vake, ali i za studiju na miševima iz 2007. godine, koju su izveli britanski naučnici.\n– Bilo je i pokušaja da se vakcina, koja sadrži tu bakteriju, primenjuje na ljudima za određena stanja, ali to tada nije dalo očekivane rezultate. Ali, studije na miševima pokazale su da, kada na te životinje deluje jakim stresoma, pa im se onda ubrizga vakcina koja sadrži tu bakteriju, tada su one manje u stresu. Ima ponekih dokaza za to i na ljudima, ali sve to još novo, dovoljno neistraženo da bi se moglo reći da ta bakterija može da se koristi, na primer, u tretiranju depresije ili sličnih stanja. Sigurno je da mikobakterijum vake nije štetan, dok jeste život u sterilnim uslovima. Tada je imuni sistem čoveka “uspavan” i onda se okreće ka svojim ćelijama izazivajući tako autoimune bolesti – navodi taj stručnjak i dodaje da bi trebalo sačekati završetak svih istraživanja, kada je bakterijum vake u pitanju.\n– Možda bi trebalo više da provodimo vremena u prljavštini – komentarisao je tada rezultate studije engleski profesor Kris Louri (Chris Lowry).\nTako je i počela priča u vezi sa “bakterijom sreće”.\nBakterije u šumskom zemljištu poboljšavaju raspoloženje i deluju antidepresivno


Za sve prostore u kojima ima izlivanja tečnosti ili je potrebna naglašena sigurnost pri hodanju. Ovakva podloga se izradjuje posipanjem kvarcnog peska preko premaza ili samoliva. Ovim dobijamo površinu koja je hrapava i ne dozvoljava proklizavanje obuće prilikom hodanja. Primena je u prostorijama gde ima izlivanja tečnosti.\nPoliuretanski podovi izvode se u debljini od 4 i više, a sastoje se od poliuretanske smole kao veziva, specijalnih punila, cementa i drugih dodataka. Ovako projektovani podovi izdržavaju kontinuirana, ekstremna hemijska i termička opterećenja, kao što su prostorije izložene konstantnim termičkim toplotnim udarima...\nBetonski podovi su zbog svojih iznimnih svojstava doživjeli svoju potpunu renesansu i vrlo su tražen model. Predugo zanemarivani, uglavnom korišćeni samo kao baza prekrivena drugim materijalima konačno se polako vraćaju na tržište, nudeći pritom i dekorativan izgled, trajnost i povoljne cene.\nOd kada smo osnovani, svakim danom se interesovanje i potražnja za našim uslugama povećava, a to je svakako potvrda da su naši klijenti prezadovoljni svojim podovima i da nas preporučuju prijateljima i poslovnim partnerima, jer oni znaju da su dobili ono što im je bilo potrebno, kvalitet i trajnost.\nJedan u procesu pripremnih radova, pre izrade betonske ploče, jeste postavljanje armaturne mreže, u zavisnosti od primene i potreba objekta, gde de se u kasni...\nPri procesu stvaranja industrijskih podova, jedan od fundamentalnih delova tog procesa jeste obrada sveže izlivenog betona.\nKod korištenih starih betonskih ploča vrši se frezovanje betona kao jedna od osnovnih pripremnih radova u ovakvim slučajevima.\nSlededa stavka u procesu kreiranja industrijskih podova jeste sečenje dilatacija koje se najčešde seku za 1/3 debljine betonske ploče...\nDobro došli na web sajt kompanije ĆOSIĆ PODOVI DOO\nEpoksidni protivklizni podovi izvode se, ako je pod konstantno izložen mokrom opterećenju vodom, mašinskim uljem ili drugim agenasima, kao protivklizna površinska varijanta.\nPoliuretanski podovi izvode se u debljini od 4 i više, a sastoje se od poliuretanske smole kao veziva, specijalnih punila, cementa i drugih dodataka.\nAntistatik podovi se izvode se u prostorijama gde dolazi do stvaranja statičkog elektriciteta a u cilju njegovog kontinuiranog odvođenja, kao što su računski centri, pošte, operacione sale...\nBrušenjem podloge postižemo otklanjanje nedostataka i pripremamo površine za nanošenje novih slojeva premaza ili podova


Sportske.net - Šta se desilo Milosavljeviću?!\nŠta se desilo Milosavljeviću?!\nNavijači Partizana šokirani, kapiten napustio parket posle tajm-auta u trećoj četvrtini derbija?!\nSezona otvorena derbijem - Košarkaši Zvezde ubedljivi protiv Partizana!\nKLS - Sloga brojala do 100, Tamiš kroz produžetak do pobede\nAmerikanka pojačala Crvenu zvezdu\nVojvodina spremna za revanš: "Muški i hrabro u Austriji"\nPartizan će večerašnji derbi protiv Zvezde završiti bez kapitena Dragana Milosavljevića, koji je tokom treće četvrtine, vidno ljut napustio teren i otišao u svlačionicu!\nMoguće je da je u pitanju povreda, jer je kapiten Partizana najpre sam signalizirao tajm-aut, na šta trener Vujošević nije reagovao, posle čega je usledila ljutita reakcija Milosavljevića, kada je tajm-aut ipak zatražen.\nViše o ovome posle meča...\nDecko, ni ja ne bih mogao da trpim takvu torturu na klupi. Imao si sansu da dodjes u klub koji se bavi kosarkom, ne teorijama zavere. Nisi poslusao glas razuma, isao si srcem. RAZUMEM i POSTUJEM tvoj izbor da igras za Partizan. Medjutim, strpljivost ima svoj kraj. Sve najbolje zelim u nastavku karijere, odlican si igrac.\nOdgovori 1 3\nIgraci partizana trpe psihicku i fizicku torturu od samo jednog coveka a svi znamo ko je to. Videli smo kako ga gadja loptom a ko zna sta sve ne vidimo i ne cujemo. Mozemo samo da zamislimo kakve sve uvrede ti igraci moraju da istrpe. Definitivno, to je covek koji polako ali sigurno zakopava partizan.\nJEBACE VAS M. TUMBAS\nKad ga je gadjao loptom?\nOdgovori 4 1\nTi pises o Vujosevicu ili o nekom drugom?\nGadjao ga je loptom kada mu je bila izasla u aut ali ga je promasio. I za to je trebalo da dobije tehnicku ali nije. Nadji negde snimak pa pogledaj.\nOn je izasao nakon rasprave sa Pavlovicem nakon njegove nesportske nad Kalinicem i mislim da ga je zbog toga Dule oterao u svlacionicu ali ne mogu da tvrdim...\nKo može da igra u onakvim uslovima bez nervoze, ono je stvarno sramotno kakav tretman imaju igrači jednog, a kakav igrači drugog tima...skandalozno suđenje, ovo nema veze sa sportom već sa politikom!\nOdgovori 35 13\nAhaha, pa ti na svim vestima pises iste stvari. To si pisao i posle proslog poraza. Ili nisi ni gledao utakmicu, ili samo trolujes.\nOdgovori 5 15\nNe obraćaj pažnju šta piše,njega ni rodjena majka ne shvata ozbiljno.\nDa mi je znati koju si ti utakmicu gledao. Ja mislim da ni ti ne verujes u to sto pises.\nSad ce Vujosevic da prica kako su ga zvezdini igraci namerno povredili\nOdgovori 5 24\nNije u pitanju povreda vec je u pitanj svadja izmedju Gagija i sase pavlovica.Zato sto je pavlovic napravio nesporsku nad Kalinicem kad se utakmica lomila.Posteno ga inapada i izvredjo a onda je nastavio sukom sa vujosevicem zato sto je branio svog mezimca i zemljaka pavlovica.\nOdgovori 2 3\nLuda noć u Teksasu, Bobi Marjanović bez promašaja!\nJokić odigrao proluvreme iz snova, ostao u svlačionici! Pretpostavljate šta se desilo posle...\nRadonjić u kartkom izlaganju otkrio šta je presudilo\nStrašan meč, Viljareal se provukao, ali kako je igrao Lozano!\nDobili Zvezdu, pa doveli sjajno pojačanje iz NBA lige\nSanta Klara piše nove stranice portugalskog fudbala - Porto potopljen u Ponta Delgadi\nZvezdu čeka pun stadion u Kragujevcu?\nLučić istupio, Armani uzdrman pred Zvezdu! Makabi u seriji


Vesti online / Vesti / Društvo / Marina Tucaković teško bolesna, vodi bitku života\nMarina se već nekoliko nedelja leči na Institutu za onkologiju i radiologiju Srbije. Marina boluje od opake bolesti, a kako kaže izvor zdravstveno stanje najpoznatije autorke najvećih domaćih hitova prilično je loše.\nMarina Tucaković se bori za život\n- Svi na Institutu se maksimalno trude da pomognu Marini i da joj maksimalno olakšaju teške dane i bitku za život - kaže izvor Telegrafa.\nMarina Tucaković rođena je 4. novembra 1953. godine u Beogradu, gde je završila Ekonomski fakultet.\nPorodica je 2008. godine pretrpela veliku tragediju, kada je Marinin i Futin sin MiIloš preminuo u 24. godini.


U okrilju muze Klio | Knjige koje volite i cenite\nU okrilju muze Klio\nObjavljeno 9. novembar 2016. od strane Ivanka Jelić\nPolis ulazi u dvadesetu godinu svog trajanja. Tokom protekle dve decenije nastojali smo da steknemo profilisanu publiku koja ima poverenja u naše izdavačke kriterijume. Zato je dijalog sa čitaocima, kao i sa stručnom i univerzitetskom javnošću bio naš primarni zadatak. Shvatili smo ga kao uključivanje foruma čitalaca u različite vidove promocije novih izdanja u ovoj biblioteci i njihovo učestvovanje u našim projektima u formi tribina, okruglih stolova i debata. Pre svega, bio je to neprekinuti način provere onoga što smo radili.\nIz ovogodišnjih postignuća biblioteke Polis – počev od posebnog izdanja Svakodnevnog života u srednjem veku na engleskom jeziku (Marko Popović, Smilja Marjanović-Dušanić, Danica Popović), i prevoda Istorije privatnog života Marka Popovića, Miroslava Timotijevića i Milana Ristovića na ukrajinski (Tempora, Kijev) – pominjemo i izdanja koja nastavljaju prilog izdavačke kuće Klio velikom jubileju stogodišnjice Prvog svetskog rata. Kapitalnom izdanju Srbi 1903-1914: Istorija ideja (priredio Miloš Ković) , dodajemo zbirku eseja danas verovatno najboljeg poznavaoca ovog perioda, engleskog istoričara DŽona Rola pod nazivom Put u Sarajevo čiji je izbor posebno sačinjen za srpsku čitalačku publiku.\nPosebno ističemo suvereni pregled Istorija kapitalizma nemačkog istoričara Jirgena Koke, koji predstavlja kritički prikaz nastanka i stanja za sada jedinog planetarnog ekononskog režima. U ovoj knjizi Koka objašnjava ne samo nastanak i širenje kapitalizma u modernom dobu počev od 19 veka. već i njegovu globalnu ekspanziju u 20 veku. Značaj ovog dela može se sagledati i u tome što autor, inače jedan od vodećih poznavalaca ove teme, ne posmatra samo procese razmene (trgovine) i industrijalizacije nego istovremeno i trajne promene radne i životne sredine koju je doneo kapitalistički sistem.\nIpak, izdvojićemo nesumnjivo globalno najprovokativniju, a u našim predlozima za čitanje vodeću temu. Reč je o znamenitom delu Istorija arapskih naroda Alberta Huranija. Ono predstavlja celovit pogled na istoriju Arapa koji seže u prošlost sve do formativnog perioda islama, prateći njihov povesni razvitak do naših dana. Uzorna naučnička akribija, znalačke interpretacije i sasvim nesvakidašnja erudicija utkane su u stranice ove obimne studije, koja se bez previše razmišljanja može nazvati krunom plodonosne karijere jednog od vodećih istoričara Bliskog istoka minulog stoleća. Njena vrednost ne leži samo u sveobuhvatnosti, već i u inovativnom pristupu tematici; drugim rečima, autor je pokazao sposobnost da sakupi obilje materijala i da ga organizuje u koherentan narativ, ali i da ga sistematizuje tako da u prvi plan dođe suštinsko prožimanje kulturnih, verskih, ekonomskih i, u najširem smislu, društvenih činilaca, na osnovu kojih se može pratiti i bolje shvatiti razvoj arapsko-muslimanskih zajednica kroz vekove. Metodološki raskorak u odnosu na sinteze „staroga kova“ jeste to što će učiniti ovu knjigu izazovnom i podsticajnom za studente i upućenije čitaoce, s tim da dinamika Huranijeve pripovesti i njegov nenametljivi stil mogu privući i pažnju šire čitalačke publike.\nPojava Istorije arapskih naroda na srpskom jeziku bremenita je naročitom simbolikom. Ove godine, naime, Katedra za orijentalistiku Filološkog fakulteta Univerziteta u Beogradu obeležava 90. godišnjicu postojanja i rada ‒ u čast tog velikog jubileja, izdavačka kuća Klio će početkom decembra objaviti zbornik prigodnih tekstova posvećenih stvaralaštvu koje tretira najšire shvaćeni pojam „Orijenta“ sa verske, istoriografske, kulturološko-antropološke i književne tačke gledišta. Štaviše, sveobuhvatno delo Alberta Huranija poslužiće kao osnova i podsticaj za prevođenje drugih naslova koji se bave različitim aspektima duge i turbulentne prošlosti arapske ekumene, što deluje osobito značajno u svetlosti dramatičnih zbivanja na tom prostoru poslednjih godina. Po svojim intelektualnim dometima, jasno formulisanim idejama i prijemčivom stilskom uobličenju, Istorija arapskih naroda predstavlja idealan medij komunikacije između šire i stručne javnosti, zbog čega se može očekivati da će udahnuti novi život diskusiji o arapsko-muslimanskom svetu u ovoj sredini.\nIzbor ove teme kao stožerne u našoj ovogodišnjoj produkciji otkriva osnovnu nit koja vodi izadavačku politiku istorijske biblioteke Polis. Svako naše novo izdanje ne iscrpljuje se prevodom i objavljivanjem jednog zanimljivog naslova. Naprotiv, život naših knjiga počinje kada se one nađu pred čitaocima, probude i pokrenu diskusiju, otvorene razgovore i razmene ideja. Zato je otvaranje teme vezane za arapski svet u ovom trenutku više nego provokativno – ono se postavlja kao jedno od ključnih pitanja za razumevanje današnjeg geopolitičkog trenutka. Promišljanje tema koje ova knjiga nameće sagovornicima je način da razumemo Huranijev svet, ne samo kao narativ o „drugosti“, već pre svega, kao način da se zapitamo o trenutku u kojem živimo.\nurednica edicije Polis\nOvaj unos je objavljen pod Opšte, Polis od strane korisnika Ivanka Jelić. Zabeležite stalnu vezu.


Tužilaštvo je danas u Okružnom sudu u Banjaluci završilo dokazni postupak u predmetu protiv Gorana Bilčara, optuženog za ubistvo Bojana Milovanovića prošle godine u Banjaluci, te Marka Mihajlovića, Đorđa Borovčanina i Đorđa Đenadije za učestvovanje u tuči.\nU nastavku suđenja, posljednji svjedok Tužilaštva, policijski službenik MUP-a Republike Srpske, Miroslav Kostrešević rekao je da je sa više bezbjednosnih kamera utvrdio kretanje optuženih kobne noći, ali i da se BMW dva puta vraćao na mjesto krvavog obračuna.\n"Utvrđeno je lice mjesta sa nadzorne kamere pekoteke Marčelo. Na snimku se vidi da pet lica izlazi iz automobila Fijat bravo i idu u pekaru i sjedaju za centralni sto. U blizinu Fiata dolazi BMW i dvojica ulaze u pekaru, gdje svi borave. Potom se vidi i da automobili odlaze", rekao je Miroslav Kostrešević, policijski službenik Uprave kriminalističke policije MUP-a Repiblike Srpske\nAdvokat Đorđa Đenadije prigovorio je iskazu vještaka, jer je, kako tvrdi, u potpunosti utvrdio samo kretanje fijata kobne noći.\nTužilac Saša Labotić uložio je i sve materijalne dokaze. Advokat prvooptuženog Gorana Bilčara za ubistvo Bojana Milovanovića iz Kozarske Dubice, predložio je i da se između ostalih sasluša i policajac koji je uhapsio Bilčara kako bi ispričao u kakvom je stanju bio Bilčar kobne večeri, što je odbijeno. Nije prihvaćeno ni da se vještači telefon Gorana Bilačra. Prihvaćen je sam oprijedlog da svjedoči vještak medicinske struke.\nPo optužnici, Bilčar je kobne noći 18. oktobra Bojana Milovanovića ubio ubodom šrafcigerom u glavu, a došlo je i do tuče na mjestu nesrećnog događaja.\nNaredno ročište zakazano je za 19. april. Tada bi trebalo da bude saslušan vještak psiholog u ovom predmetu, ali i svi optuženi.\nSvjedočio najbolji sportista Srpske\nNastavljeno suđenje za pokušaj ubistva Vladimira Kovačevića


SRBIJA - WELLNESS & SPA CENTRI, BANJE, LEČILIŠTA, odmor - Olympic Travel\nGRCKA VILE\t-\nAGIOS NIKOLAOS\t-\nGNOT POOL VILA - AGIOS NIKOLAOS\nJFolder: :files: Putanja nije direktorijum. Putanja: /srv/olympicdev/httpdocs/images/kavala-1dan\nJFolder: :files: Putanja nije direktorijum. Putanja: /srv/olympicdev/httpdocs/images/kavala-3dan\nThere was a problem rendering your image gallery. Please make sure that the folder you are using in the Simple Image Gallery Pro plugin tags exists and contains valid image files. The plugin could not locate the folder: images/kavala-1dan\nThere was a problem rendering your image gallery. Please make sure that the folder you are using in the Simple Image Gallery Pro plugin tags exists and contains valid image files. The plugin could not locate the folder: images/kavala-3dan\nSRBIJA - WELLNESS & SPA\nKAVALA I FILIPI\nPOLAZAK: 07. oktobar 2015. POVRATAK: 10. oktobar 2015.\nApostol Pavle na Balkanu\nJarko sunce zaslepljuje oči, odbija se sa pločica zamršenog mozaika, njegovi zraci se gube medju zelenim granama maslina i nestaju u plavetnilu pučine. Po širokom putu, prekrivenim belim kamenim pločama, kreće se umoran putnik. Njegovo lice je iscrpljeno, koža bronzane boje a odeća propala od siline vetra, hodanja i kiša. Pogled mu je pronicljiv i jasan kao nebo. Iza njega ćuteći, u stroju, pogleda uprtog napred idu hodočasnici.Na kalendaru je 49 godina od rodjenja Hrista. Apostol Pavle ulazi u Filipe, sada grad muzej u kom je skoncentrisana ogromna količina hramova, bazilika i svetilišta.\n1. dan (765 km) BEOGRAD - KAVALA\nSastanak putnika na autobuskoj stanici Lasta (dolazni peron) u 06.30 časova. Polazak autobusa u 07.00 h. Vožnja teritorijom Srbije do Preševa. Ulazak u Makedoniju. Nastavak putovanja do Djevdjelije i ulaz u Grčku. Usputne kraće pauze radi odmora i osveženja. Dolazak u Solun u ranim popodnevnim satima. Panoramsko razgledanje grada. Solun je grad svih sezona i svih ukusa, savremeni megapolis sa aktivnim trgovačkim i kulturnim životom. Spomenici potiču iz različitih epoha, od antičkih eksponata do vizantijskih crkava. Panoramsko razgledanje: Bele kule, Galerijusovog slavoluka, Rotonde i Srpskog vojničkog groblja na Zejtinliku. Slobodno vreme. Nastavak vožnje do Kavale. Po dolasku smeštaj i večera. Noćenje.\n2. dan KAVALA – FILIPI - KAVALA\nDoručak. Polazak na razgledanje Filipa (17 km) – muzeja pod otvorenim nebom, gde su sačuvani hramovi, stare bazilike i svetilišta. Još u davna vremena je ovu regiju zauzeo Filip II Makedonski i, nekadašnju rimsku koloniju, pretvorio u veliki trgovački i kulturni centar. Godine 49 od Hristovog rodjenja, stupila je na ovu teritoriju noga Apostola Pavla. Nedaleko od grada, na obali reke, Apostol je krstio ženu po imenu Lidija i to je bilo prvo krštenje žene u Evropi. Izgradjena je, po njenom imenu, crkva koja je postala poznato mesto okupljanja hodočasnika. Razgledanje arheološkog prostora gde se mogu videti ostaci puta Egnatia, agore sa galerijama i termama, ostataka velike bazilike Apostola Pavla, krstionice i crkve Svete Lidije. Povratak u Kavalu. Slobodno posle podne. Večera. Noćenje.\n3. dan KAVALA – SOLUN ...\nDoručak.Polazak autobusom prema Solunu. Po dolasku razgledanje crkve Svetog Dimitrija, zaštitnika grada. Ova čuvena petobrodna bazilika potiče iz 5. veka i predstavlja jedan od najznačajnijih spomenika vizantijske arhitekture.Slobodno vreme do 16 h. Polazak autobusa prema Beogradu. Prelazak grčko-makedonske granice. Vožnja kroz Makedoniju. Prelazak granice kod Tabanovaca i ulazak u Srbiju.\n4. dan ...BEOGRAD\nKraće usputne pauze radi odmora. Dolazak u Beograd u kasnim noćnim satima.\nCENA ARANŽMANA : € 179\nDoplata za jednokrevetnu sobu: € 50\nPrevoz autobusom na relaciji Beograd – Solun – Kavala – Solun - Beograd Doplata za jednokrevetnu sobu (na upit)\nSmeštaj u dvokrevetnim sobama u hotelu sa 5* na bazi polupansiona Individualni troškovi\nDnevna vožnja u odlasku Usluge koje nisu naznačene u programu.\nSva razgledanja i izleti sa neophodnim ulaznicama ukoliko je to programom predvidjeno Međunarodno putno zdravstveno osiguranje\nUsluge lokalnog vodiča u inostranstvu i vodiča agencije\nHOTELI: Lucy 5* Kavala\nHotel Lucy je kompletno renoviran 2009 godine i udaljen je od centra grada oko 2 km. Do koga se može stići za pola sata pešice ili gradskim saobraćajem koji prolazi blizu hotela. Smešten je na širokoj peščanoj plaži označenoj plavom zastavicom. Ovaj luksuzan hotel poseduje dva restorana, bazen, dva bara, internet u javnim delovima i parking. Sobe su vrlo elegantno uredjene i sve imaju: klimu, kupatilo sa fenom, mini bar, SAT TV, sef, internet, telefon.\nOlympic Travel zadržava pravo promene hotela za drugi iste ili više kategorije na sličnoj lokaciji\nCene putovanja su iskazane u evrima. Plaćanje je isključivo u dinarskoj protivvrednosti po prodajnom kursu za efektivu Banke Intesa na dan uplate. Plaćanje se može vršiti u gotovini, platnim karticama (Dina,Master Card,Visa,Visa Electron, Maestro i American express), čekovima gradjana, kreditima poslovnih banaka ili avansnim računom (profakturom) sa rokom uplate od dva dana od datuma izdavanja profakture. U slučaju promene kursa dinara nenaplaćeni deo podleže promeni (valutna klauzula). Rezervacija se potvrdjuje uplatom akontacije u iznosu od 40% od cene putovanja. Ostatak od 60% uplaćuje se najkasnije 15 dana pre polaska na putovanje.\nČekovima građana na 3 rate bez kamate\nMaster i Dina kreditnom karticom UniCredit banke na 3, 6 ili 12 rata\n● Potrebno je najmanje 30 putnika za realizaciju putovanja.\n● Organizator putovanja zadržava pravo da promeni hotel za drugi, iste ili više kategorije na sličnoj lokaciji\n● Za državljane Republike Srbije, koji poseduju važeći biometrijski pasos, potrebna je viza za Kinu. Putnici koji poseduju inostrani pasoš treba sami da se informišu kod nadležnih ambasada (konzulata) o graničnim, viznim i svim ostalim propisima koji važe za zemlje u koje se putuje i obezbede odgovarajuće isprave.\nOpšte napomene za putovanje:\nŽelimo Vam prijatno i ugodno putovanje!\nNajlepši i najposećeniji region Portugalije, poznat je po čudesnim formacijama stena, čarobnim peščanim uvalama i prijatnom klimom tokom cele godine. Okružen je nizom brežuljaka na severu, karakterističnom kulturom i sasvim drugačijim pejzažima u odnosu na ostatak zemlje. Arhitektura ga čini još neobičnijim: bela sela ukrašena šarenim dimnjacima, prozorima i vratima, crkvicama i zvonicima. A šetnja po uskim i krivudavim ulicama naselja uz obalu Atlantika učiniće letovanje nezaboravnim.\nMadera je ostrvo večnog proleća i cveća, smešteno duboko u Atlantiku, gotovo 1000 km od Lisabona, prestonice zemlje kojoj pripada. Privlačno je tokom cele godine zbog blage klime koja se kreće oko 20 stepeni. Oduševljava goste raskošnom prirodom, vulkanskim poreklom i čuvenim vinom. Čudesno je i zbog strmih crnih stena, polja prepunih lavande,dugačkih plaža, nedirnute prirode, kratera ugašenih vulkana, obilnih vodopada i najvećeg grada Funšala koji se raširio po uzvišenjima iznad mora. Madeira je najlepša od maja do oktobra. Podjite sa nama baš tada da je upoznate.


Etrépigny - Wikipedia\n49°41′07″N 4°45′17″E / 49.6853°N 4.7547°E / 49.6853; 4.7547\nEtrepinji na karti Francuske\nEtrepinji (fr. Etrépigny) je naseljeno mesto u Francuskoj u regionu Šampanj-Arden, u departmanu Ardeni.\nPo podacima iz 1990. godine broj stanovnika u mestu je bio 217, a gustina naseljenosti je iznosila 51 stanovnika/km².\n183 161 154 231 217 261\nEtrépigny na Wikimedijinoj ostavi


Moguće ukidanje vanredne situacije u Leskovcu | Televizija Leskovac\nUkoliko trend pada broja obolelih od virusa korona bude nastavljen do kraja ove nedelje, postoji mogućnost ukidanja vanredne situacije na području grada Leskovca tokom iduće sedmice, kažu nadležni. Inače, aktuelna epidemiloška situacija se više ne ocenjuje kao nepovoljna, već kao nesigurna.\nO poboljšanju epidemiološke situacije na području našeg grada govori i podatak da je danas procenat obolelih od virusa korona najmanji u polsednja tri meseca i iznosi 3,8 procenata. Ako ovakav trend bude nastavljen i u narednom periodu trebalo bi da dođe do ukidanja vandredne situacije.\nIz nedelje u nedelju beleži se pad novoregistrovanih slučajeva, kao i broja lica na bolničkom lečenju i broj pregleda u Kovid ambulanti. Stručnjaci ocenjuju da vakcinacija daje pozitivne efekte, ali da je potrebno da se ovaj proces još više intezivira.\nU toku iduće nedelje kampanja promocije vakcinacije u Leskovcu biće usmerena ka studentima i korisnicima usluga organizacije Crvenog krsta.\nTags: epidemija, korona, kovid, vanredna situacija, virus\nU Zavod za javno zdravlje stigao zamrzivač za čuvanje Fajzer vakcine


Mit i istina: Politika Zapada tokom Drugog svetskog rata! - Princip | Princip\nStvarnost iza mitske slike\nAdded by Predrag Kovačević on 03/04/2014.\nČinjenica je da je borba protiv fašizma u Drugom svetskom ratu kroz 20. vek predstavljana kao potpuno moralna i idealistička bez ikakve realne politike u pozadini. Međutim, čak i najpovršnija analiza istorijskih događaja upućuje na zaključak da se stvari nisu tako odvijale.\nPoznato je da su mnoge države menjale strane u ovom ratu i nije bilo svima sasvim jasno da li žele da nastave da žive u svetu u kom dominira britanski imperijalizam i sve snažnija američka finansijska dominacija ili je bolje udružiti se sa novom političkom strujom kakva je bila nacizam, a, naravno, postojala je i treća strana, a to je ideologija komunizma oličena u to vreme u figuri Staljina. Vođe ovih država, zainteresovane prvenstveno za sopstvenu moć i sigurnost, povlačile su neke vrlo interesantne strateške poteze koji su vrlo retko bili motivisani moralnim principima.\nDanas, više od pola veka nakon Drugog svetskog rata, čitava priča je pokrivena ogromnim slojem propagande i mita i prave činjenice se teško otkrivaju. Na primer, nakon sloma Sovjetskog Saveza, kulturna predstava o strahotama ovog rata postaje oličena, recimo, u iskrcavanju na plažu Omaha 6. juna 1944, na takozvani dan „D“, koji je danas postao sinonim za odlučni događaj. Ovakva slika o Drugom svetskom ratu promoviše se kroz filmove kao što je „Spasavanje redova Rajana“, kao i u brojnim izuzetno popularnim video igricama. Međutim, ako pogledamo realne činjenice iza tog događaja, vidimo da je tog dana poginulo oko 4000 ljudi na obe strane, što je neuporedivo manje nego što se u to vreme ginulo na Istočnom frontu, gde je samo u Staljingradskoj bici poginulo preko million ljudi. Poređenja radi, tokom cele Bitke za Normandiju poginulo je oko 120.000 ljudi.\nKada uvidimo da stvarnost umnogome podriva mitsku kulturnu sliku, zapitamo se zbog čega je tako. Odgovor, ako uzmemo u obzir realnu politiku a ne samo filmske i popularne narative na zapadu, nije teško naći. Činjenica da su Amerika i SSSR bili u pola veka dugom ideološkom sukobu nakon ovog rata, poznatom kao Hladni rat, i da je na samom kraju Amerika izašla kao pobednik, sugeriše da je moguće da je američka propagandna mašinerija oličena u Holivudu nekako uspela da ovekoveči američke vojne uspehe koji su, bar što se Evrope tiče, bili prilično marginalni, a da potpuno marginalizuje ruske podvige na Istočnom frontu kao i podvige drugih savezničkih sila.\nSa ovom idejom na umu možemo pristupiti analizi raspleta u Drugom svetskom ratu kao niza političkih odluka na raznim stranama donetih prvenstveno prema sopstvenim interesima, sa vrlo malo razmatranja o ljudskim žrtvama koje mogu proizići iz tih odluka.\nNa samom početku potrebno je uočiti nekoliko činjenica vezanih za odnos snaga na evropskom ratištu u toku 1943. godine. Da bi se to stanje pravilno opisalo, treba izvršiti određena poređenja. Te godine Zapadni front u Evropi ne postoji, a u Normandiji postoje izgrađeni bunkeri koje štiti prilično mali broj ljudi. Pored Istočnog fronta, najveće ratište je u Italiji gde Nemci imaju manje od 10 divizija (jedna divizija broji oko 10.000 ljudi). Na Istočnom frontu, sa druge strane, vodi se bitka kolosalnih razmera – ratni sukob kakav nije viđen u istoriji ratovanja, gde Nemci imaju preko 100 divizija a ruske snage su sigurno i veće.\nOdnos snaga na Istočnom frontu lomi se nakon Staljingradske bitke u kojoj ruske snage pobeđuju pretrpevši trostruko veće gubitke od Nemaca. Procenjuje se da je na ruskoj strani poginulo više od 750.000 ljudi, dok su nemački gubici iznosili 250.000 vojnika. Potom sledi ruska pobeda u bici kod Kurska kojom započinje period strahovitog naleta ruske vojske koji se neće zaustaviti do samog Berlina. Međutim, mašinerija rata na Istočnom frontu dnevno melje hiljade života i gubici na obe strane su nesagledivi. Tokom 1944. godine vodi se totalni rat u istočnoj Evropi, gde Staljin i Hitler sve svoje resurse ubacuju u ratnu industriju.\nZa to vreme, cilj Britanaca i Amerikanaca je da puste dva vojna diva da se međusobno unište u Evropi. Njihov plan od početka je bio da se Hitleru dopusti da osvoji SSSR znajući da se to ne može dogoditi bez kolosalnih gubitaka a da potom zajedničkim snagama savladaju Nemačku, i povrate Evropu pod svoje okrilje. Međutim, veliki problem nastaje kada SSSR preokreće tok rata i nezadrživo nadire u istočnu Evropu. SAD i Britanija su suočene i sa dilemom šta da rade u Italiji gde su se namerno ukopale ispred Rima da bi pustile Musolinijeve i Hitlerove snage da poraze snažan partizanski pokret. Dodatno vreme koje je Hitler dobio tom odlukom iskorišćeno je za pregrupisavanje i ojačavanje linije fronta. Osvajanje Rima neće proći tako jednostavno, a i prelazak preko Alpa da bi se došlo do Nemačke predstavljao bi strahovit rizik.\nAmerički predsednik Ruzvelt u tom momentu shvata da je neophodno zaustaviti Staljina u nezadrživom naletu jer će u protivnom osvojiti Nemačku i udružiti se sa francuskim Pokretom otpora da zauzme i Francusku, čime bi cela kontinentalna Evropa pala u ruke komunista. Čerčil se, međutim, i dalje nada da bi Hitler mogao zaustaviti Sovjete.\nNakon sloma Afričkog fronta, Hitler svog najcenjenijeg generala Romela šalje u Normandiju kako bi pripremio snage za budući napad Saveznika o kom su ga obavestile njegove obaveštajne službe. Poznati istoričar Veranov piše kako je stanje nemačke vojske na zapadu bilo katastrofalno. Tu se nalazila najslabija vojska sačinjena samo od veterana i mladića na obuci, a sva tehnologija i najspremnija vojska već su odavno bile prekomandovane na istok. Romel u izveštaju Hitleru piše upravo ovako. On je zaprepašćen nedostatkom discipline i organizacije i čitav Atlantski zid ocenjuje kao potpuno truo.\nU ovom momentu potrebno je napraviti malu digresiju i analizirati zašto je Sovjetski Savez stekao toliku prednost nad Nemačkom da bi je savladao na tako spektakularan način. Početne pozicije ove dve sile bile su gotovo identične. To su bile zemlje od gotovo sto pedeset miliona ljudi ako se posmatra teritorija koju je Nemačka okupirala pre napada na SSSR.\nObe zemlje su posedovale ogromne prirodne resurse. Ali, što se tiče industrijskih i vojnih dostignuća, SSSR je potpuno nadmašio Nemačku u odlučujućem periodu. Samo 1943. godine SSSR je proizveo 130.000 komada artiljerije, 24.000 tenkova i oko 30.000 aviona, dok su nacisti uspeli da proizvedu svega 73.000 komada artiljerije, 11.000 tenkova i 19.300 aviona. Ova razlika se 1944. još više povećala u korist SSSR-a. Objašnjenje za ovakvu razliku nalazi se u činjenici da je SSSR imao potpuno nacionalizovanu plansku ekonomiju koja je proizvodnju organizovala prema potrebama vlade. Nemci su, sa druge strane, morali da pregovaraju sa vlasnicima fabrika i organizacija nije bila dovoljno dobra.\nU avgustu 1943. Čerčil i Ruzvelt se sastaju u Kvebeku i pregovaraju o mogućnostima ulaska u Evropu preko Zapadnog fronta. Kao opcija pominje se i iskrcavanje u Nemačku ukoliko Staljin uspe da sam pobedi Nemce i stigne pred Berlin. Odluka je da se dan „D“ planira za proleće 1944.\nTokom 1944. dve trećine od deset miliona nemačkih vojnika bile su skoncentrisane na Istočnom frontu. Za to vreme Amerika i Britanija su bombardovale Nemačku pod izgovorom da će tako uništiti nemačku produkciju oružja. U toj kampanji gradovi Hamburg i Drezden su bukvalno sravnjeni sa zemljom. Ironično, međutim, Nemačka je uspela da gotovo udvostruči proizvodnju naoružanja u odnosu na 1943. godinu prozvevši, primera radi, 148.200 topova u poređenju sa 78.000 prethodne godine. Naravno, Sovjetski Savez je premašio i ovu brojku za skoro dva puta.\nKrajem 1944. i početkom 1945. Hitler pregovara sa Amerikom i Britanijom o potpisivanju mira na Zapadnom frontu u nadi da će SSSR zadržati otprilike na granicama Nemačke od pre rata. Čerčil i Ruzvelt procenjuju šanse Hitlera da ostvari ovaj plan i vide to kao jedan vid kocke. Na kraju, smatrajući da Hitler nema šanse da ostvari cilj, odlučuju da se ukopaju u Francuskoj i prećutno sklope primirje da bi se ruske i nemačke snage što više međusobno istrebile pre konačnog obračuna. Konačno, kada SSSR zvanično slama otpor Nemačke, Amerika i Britanija praktično prelaze preko gotovo nepostojećeg otpora na zapadnoj strani zemlje i stižu do Berlina. Tih dana Nemci su se u desetinama hiljada predavali američkim i britanskim trupama.\nNa samom kraju, kako bi se dominantna tvrdnja da je Drugi svetski rat vođen protiv fašizma a da su glavne sile vodile borbu za demokratiju i zapadne tekovine potpuno diskreditovala, potrebno je samo navesti činjenice o ukupnim žrtvama na stranama glavnih sila.\nU Drugom svetskom ratu Sovjetski Savez je izgubio 24 miliona ljudi. SAD i Britanija su zajedno izgubile malo više od milion ljudi. Nemačka je u tom ratu izgubila oko devet miliona ljudi. Drugim rečima, tri ostale najveće sile u ovom ratu nisu izgubile ni upola koliko SSSR.


Sretan #InternetFreedomDay! - Ženska Posla\nMojBit • Sigurnost i privatnost\nPrije tačno godinu dana zaustavljena je velika prijetnja po slobodu korisnika/ca interneta. Naime, tog dana poslane su u mirovinu (prije nego su i zaživjle) SOPA i PIPA.\nZahvaljujući takvom razvoju događaja, danas se obilježava jedan od najbitnijih dana u historiji slobodnog i otvrenog interneta – Dan slobode interneta (#InternetFreedomDay). Prije tačno godinu dana hiljade web sajtova širom svijeta su zatamnjeni, uključujući Wikipedia, WordPress i Wired Magazine. Istovremeno hiljade osoba su se okupile na ulicama s ciljem da protestuju protiv SOPA i PIPA.\n18. januara, internet zajednica je poslala jasnu i glasnu poruku: nećemo prihvatiti cenzuru. I danas šaljemo poruku nadležnim da se to nikada neće desiti! Preplavićemo internet porukama koje obrazlažu zašto volimo internet. Ujedno ćemo podsjetiti donositelje odluka da ćemo braniti internet od svih legislativa koje su prijetnja našim pravima.\nPobjeda protiv SOPA i PIPA bila je okosnica rađanja globalnog pokreta koji će štiti internet, počevši od sudbine ACTA-e u Evropi, preko nacionalnog firewalla u Pakistanu do sprečavanja vlada da preuzmu internet preko ITU-a. Šta bi značilo za internet da bude pruzet od strane ITU, možete pogledati na videu ispod (dostupan je i prevod na bhs-u)\nOve godine pritisak se nastavlja. Nastavalja se borba za odbranu digitalnih prava u 2013. godini. Danas jeste dan da se sjetimo Aaron Scwartza i njegovog uticaja na slobodu pristupa informacijama. Više možete naći ovdje.\nPrva dama Američke tehnologije\nZašto nam treba feminizam?


Otkriveno drevno selo u centralnoj Kolumbiji - National Geographic Srbija\nArheolozi su otkrili lokalitet u centralnoj Kolumbiji i mnogobrojne arheološke dokaze postojanja ovog sela, od kojih neki datiraju čak iz 900. godine pre naše ere.\nLokalitet je prvobitno otkrio EPM, privatna energetska kompanija koja je istraživala tlo planirajući da izgradi energetsku mrežu u opštini Soača, jugozapadno od glavnog grada Bogote.\nPrema rečima EPM, arheološki lokalitet je najveći ikada otkriven u Kolumbiji, velik oko 4,9 hektara, i omogućiće naučnicima da razumeju kako su živela neizumrla domorodačka plemena.\n"Značaj ovog otkrića leži u informaciji koja je sadržana u šablonima staništa, arhitektonskom i poljoprivrednom razvoju društava koja su živela na središnjim visokim ravnicama Kolumbije i, uopšteno, u demografskim aspektima vremena pre dolaska Španaca.", rekao je arheolog Džon Aleksander Konzales. EPM je platio 7,5 miliona dolara za iskopavanja.\nSvakodnevna otkrića na ovom lokalitetu već ljuljaju postojeće teorije o prekolumbijskom životu, budući da selo pokazuje da su plemena koja su živela oko današnje Bogote čuvala naselja netaknuta stotinama godina u eri poznatoj kao "Erera period". Sve do sada, istoričari su pretpostavljali da su domoroci bili nomadi.\nPrema rečima uključenih arheologa, ostaci pronađeni na lokalitetu datiraju od 900. godine pre naše ere do oko 1500. godine naše ere, kada je većina domorodačkih plemenskih grupa umrlo usled nasilne španske kolonizacije teritorija koje su pripadale drevnom Čibča narodu.\nArheolozi su otkrili brojne predmete koji su u dovoljno dobrom stanju da budu izloženi u lokalnim muzejima. Oko 90 odsto od procenjenih 20 tona arheološkog materijala će biti iskorišćeno u naučnim istraživanjima.\nKolumbija Čibča Južna Amerika Arheologija


Sport - datum: 2021-03-06 U KVALIFIKACIJE ZA SVJETSKO PRVENSTVO 2020. GODINE CRNA GORA ULAZI JAČA ZA NEKADAŠNJEG NAPADAČA PARTIZANA\nUroš Đurđević Đurđević novi reprezentativac\nSelektor fudbalske reprezentacije Crne Gore Miodrag Radulović saopštiće u nedjelju spisak igrača za premijerne utakmice u kvalifikacijama za Svjetsko prvenstvo. A na njemu će biti i jedno novo ime – Uroš Đurđević!\nPrema imformacijama „Dana“, dogovor sa dvadesetsedmogodišnjim napadačem postignut je još u januaru, a njegovo angažovanje bila je želja kako selektora Radulovića i njegovog stručnog štaba, ali i čelnih ljudi nacionalnog saveza. Od trenutka kada je Đurđević pristao da obuče crveni dres, radilo se na dobijanju papira odnosno pasoša, pa se očekuje da on u Podgoricu stigne par dana prije okupljanja reprezentativaca, kako bi i zvanično preuzeo pasoš. Olakašavajuća okolonost za dobijanje državljanstva bila je ta što je Urošev otac rođen u Podgorici.\nĐurđević je inače nekadašnji mladi reprezentativac Srbije, ali bez obzira na svoje golgetersko umijeće i golove koje je postizao u raznim klubovima gdje igrao, nikada nije dobio priliku da zaigra za najbolji selekciju te zemlje.\nNovi reprezentativac Crne Gore počeo je fudbalom da se bavi u Crvenoj zvezdi, nakon čega je otišao u Rad. Kao veliki talenat je iz ovog beogradskog kluba otišao u Vitese, ali se tamo nije puno zadržao. Uslijedilo je potpisivanje ugovora sa Palermom, a u sezoni 2015/2016 je u Seriji A postigao dva gola. Nakon Palerma, Đurđević se vratio u Srbiju i to u Partizan, gdje je u tandemu sa Brazilcem Leonardom crno-bele iz nemoguće situacije doveo do titule prvaka. U toj sezoni je na 29 utakmica postigao 24 gola i bio prvi strijelac Superlige. Iz Partizana je otišao u Olimpijakos, u čijem je dresu u dva takmičenjima (prvenstvo i Kup) postigao deset golova. Već tri godine se nalazi u Sportingu iz Hihona, a sa sedamanest golova trenutno je prvi strijelac španske Sekunde.\nZa mladu reprezentaciju Srbije nastupio je na 30 utakmica i postigao 16 golova. Nema sumnje da će njegov dolazak u Podgoricu mnogo značiti "crvenima" u predstojećem ciklusu za Svjetsko prvenstvo, koje će se 2022. godine održati u Kataru.\nPrvo protiv Letonije\nCrna Gora će kvalifikacije za SP početi gostovanjem u Letoniji 24. marta. Nakon toga, izabranike Miodraga Radulovića očekuju dva susreta na svom terenu. Gibraltar je rival sa kojim će crveni igrati 27. marta, a pravi ispit vrijednosti biće duel sa Norveškom, planiran za 30. mart.\nPripreme za ove utakmice, crveni će početi par dana uoči duela sa Letoncima.


Salesforce iz ugla programera | PC Press\n21. septembar 2018. 19. septembar 2018. PC Press\nČesto slušamo o Salesforce-u kao odličnom alatu koji koriste mnoge svetski poznate firme, kao CRM-u koji je prvi u Gartner-ovom magičnom kvadrantu, firmi koja broji 150.000 klijenata i ostale marketinške priče… Kako sve to izgleda iz ugla programera koji radi na implementaciji ili prilagođavanju konkretne Salesforce instance?\nZa početak, vrlo je bitno napraviti razliku između termina Salesforce.com i Force.com. Salesforce.com označava CRM (Customer Relationship Management) dok Force.com (takođe nazivan i Force.com platform i Lightning platform) označava platformu za brzi razvoj aplikacija (aPaaS – application Platform as a Service) koja može biti povezana sa Salesforce.com ili se koristiti individualno. Takođe je važno napomenuti da se i Salesforce.com i Force.com SaaS (Software as a Service) rešenja nalaze se u cloud-u i zasnovana su na modelu pretplate. Shodno tome, ova tema će se baviti Force.com platformom i njenom povezanošću sa Salesofrce.com.\nForce.com platforma nije mnogo zanimljiva kada se koristi bez Salesforce-a jer je ona zapravo i nastala sa ciljem da proširi mogućnosti Salesforce-a i uvede novu dimenziju prilagođavanja prema sopstvenim potrebama. Jedna od glavnih odlika Force.com platforme jeste postojanje dualnog razvoja – pisanje koda i deklarativni metod (Point and click development).\nDeklarativni razvoj veoma je moćan i može značajno da olakša i ubrza sam proces razvoja. Deklarativnim putem je, primera radi, veoma lako obezbediti slanje e-mail notifikacija ukoliko su zadati uslovi zadovoljeni, uvesti proces odobrenja promena, lančano ažuriranje međuzavisnih vrednosti, pravljenje jednostavnijih formi za unos i slično.\nNi deklarativni razvoj nije svemoguć, pa se upotpunjuje kodiranjem. Force.com platforma poseduje svoj programski jezik Apex koji je objektno orijentisan i sličan je Javi. Poseduje relacionu bazu podataka koja je apstrahovana za jedan nivo više nalik na ORM (Object Relational Mapping), tako da se u Salesforce svetu tabela naziva objektom. Takođe, postoji i upitni jezik nalik na SQL koji se naziva SOQL (Salesforce Object Query Language). Za korisnički interfejs koristi se Visualforce koji je zasnovan na HTML-u s dodatnim Force.com tagovima. Poslednja dopuna Force.com platformi je Lightning Components Framework, Salesforce-ov pandan Google Polymer-u ili Facebook React-u, tj. frejmvork za razvoj jednostraničnih aplikacija za telefone i Web.\nPročitajte i: Volvo integriše YouTube i Google Home u svoja vozila\nPrava vrednost Force.com platforme\nSve ovo zvuči lepo, ali ne i preterano zanimljivo niti jedinstveno. Prava vrednost platforme leži u mogućnosti da se poslovni zahtevi realizuju u što kraćim intervalima, u kvalitetu koji se može porediti s ostalim rešenjima u cloud-u. Ako vam je jasno da se svi podaci o vašim kupcima, odnosno klijentima, nalaze u istoj bazi kojoj možete pristupati i iz Force.com plaforme, onda je zaključak da se dopunski moduli, na primer modul za pravljenje ponuda, marketinški alati za promociju ili računovodstvo mogu dodati relativno brzo bez prevelike potrebe za integracijom i sinhronizacijom više razuđenih sistema. Takođe, nije potrebno brinuti o autentifikaciji korisnika i njihovoj potrebi da se loguju u više sistema da bi obavili različite poslove.\nSalesforce je mislio i o programerima, tako da je pisanje koda jednostavno i to je jedina stvar o kojoj programeri treba da razmišljaju. Dakle, nema podizanja virtuelnih mašina, instaliranja IDE alata (Integrated Development Environment), podešavanja sistema i petljanja po konzoli da biste podesili okruženje i krenuli s radom. Uz produkcionu instancu obično se dobija i par razvojnih okruženja (Salesforce Sandbox) u kojima se piše softver, a svi alati su dostupni preko browser-a.\nNemaju sve firme potrebu za prilagođenim softverom. Za neke prostije operacije, a pogotovu za praćenje klijenata, prodaje i marketing, Salesforce.com CRM je odličan za nekoga ko hoće brzo da krene i nadograđuje kasnije. Vrlo bitan aspekt implementacije jeste da se postavi dobra osnova i da se time bavi neko sa iskustvom i odgovarajućim sertifikatima. Klasičnim programerima koji su se bavili mainstream tehnologijama veoma je lako da se izgube u Salesforce svetu jer je logika malo drugačija, pa nije racionalno rešavati sve kodiranjem. Takođe je bitno da se sami poslovni procesi temeljno analiziraju pre implementacije i nađu iznuđeni kompromisi kako bi implementacija bila jednostavnija. Salesforce se nalazi na deljenoj arhitekturi (Multi-tenant), tako da ima vrlo rigorozne limite koje treba imati na umu pri projektovanju arhitekture sistema. Salesforce poseduje prodavnicu AppExchange gde je moguće kupiti ili preuzeti besplatno aplikacije i komponente koje mogu ubrzati implementaciju, bez potrebe za kodiranjem.\nSalesforce na primeru GCOMM-a\nU GCOMM-u koristimo Salesforce više od šest godina i sami smo radili na implementaciji i prilagođavanju sistema koje još uvek traje jer se CSP (Communication Service Provider) biznis stalno menja. GCOMM-ova vizija je da naši zaposleni treba da imaju samo jedan login i jedan sistem u kome treba raditi, čemu još uvek težimo, a na centralno mesto postavljamo Salesforce. Pre Salesforce-a korišćeno je više različitih sistema (dva sistema za ponude, dva sistema za podršku, jedan sistem za računovodstvo) i svi su u sebi sadržali informacije o našim klijentima, ali nijedan nije bio potpun i sinhronizovan s ostalima. Sa Salesforce-om dobili smo pregled svih aspekata poslovanja u 360 stepeni.\nDa bismo sve ovo postigli, kombinovali smo kupljene aplikacije i module koje smo pravili sami (koji preovladavaju u našem sistemu). I jedan i drugi pristup imaju svojih prednosti i mana. Razlog zašto je GCOMM odabrao više prilagođeno rešenje jeste to što je Salesforce osnova naše digitalne platforme i osnova vizije za digitalni, odnosno algoritamski biznis koji će eliminisati potrebu za ljudskom interakcijom u obavljanju ponavljajućih zadataka.\nNeke od prednosti kupljenih aplikacija jesu te što je sve već napravljeno i jedino ih treba instalirati i početi s radom. Mane su uglavnom dodatna cena na već postojeće licence za korišćenje Salesforce-a, kao i to što su te aplikacije zaštićene i ne mogu se menjati, a ponekad je potrebna samo mala izmena da bi sve funkcionisalo perfektno. Za razliku od kupljenih aplikacija, pravljenje modula ne iziskuje dopunske troškove licenci, ali tu je inicijalni trošak razvoja i činjenica da je period razvoja i stavljanja modula u upotrebu duži. Prednosti su velike mogućnosti prilagođavanja poslovnim procesima. Postoji i treća opcija, a to je nadogradnja oko kupljene aplikacije, s njom kao osnovom. To se uglavnom dešava kada kupljena aplikacija ne može više da izađe u susret potrebama biznisa, ali to je loš pristup jer se veoma lako može desiti da se prepravi veći deo aplikacije, a da vi i dalje ostanete zavisni od inicijalne aplikacije jer ona predstavlja temelj.\nGCOMM ima interni tim za razvoj koji čini više sertifikovanih Salesforce administratora i developera. Generalno je u Srbiji teško naći ljude sa Salesforce iskustvom, tako da GCOMM uglavnom zapošljava ljude s programerskom ili tehničkom pozadinom i dalje ih obučava da postanu Salesforce developeri i administratori.\nNeki od interesantnih primera iz GCOMM-ove prakse, koji takođe govore o veličini Force.com platforme, jesu postojanje SDK za pravljenje mobilnih aplikacija, zasnovanom na Codrova frejmvorku koji se dalje prevodi u aplikacije za Android i iOS i korisničkih portala pomoću kojih se jednostavno mogu predstaviti selektovani Salesforce podaci krajnjim klijentima.\nSalesforce i Force.com platforma mogu biti zabavni i interesantni za rad, pružajući malo drugačiji pristup programiranju i pravljenju aplikacija. Mogu biti i veoma izazovni, pogotovu kada je reč o zaobilaženju limita koje nameće deljena arhitektura.\nSalesforce i Force.com platforma nisu bez mana. Jedna od najvećih, da kažemo, više prepreka nego mana jeste cena licenci, koje se kupuju po svakom korisniku sistema na mesečnom nivou. Takođe, Force.com platforma predstavlja zatvoreni ekosistem, tako da se napravljene aplikacije i komponente ne mogu prenositi na druge platforme. Lično svakako koristim Force.com platformu i koristiću je i dalje, ali za kompanije koje već nemaju implementiran Salesforce sistem, ona možda ne bi trebalo da bude prvi izbor za aPaaS.\nAutor: Ilija Filipović, Information Service Manager u GCOMM-u\nTagovi: Android, Apex, aplikacija, force.com, Gcomm, html, iOS, Java, Saleforce, visualforce\n← Vrednost kriptovaluta na dan 21.9.2018.\nVirtuelna tastatura za poneti →


MUKE MJEŠTANA KOLAŠINSKOG NASELJA LUG: Skupi besplatni placevi – Monitor\nDovođenje u red urbanističkog haosa u naselju Lug, samo par stotina metara od centra grada, nije uspjelo bivšoj vlasti, a ni aktuelna, čini se, nema baš jasnu predstavu na koji način bi to trebalo uraditi. Na tom neurbanizovanom zemljištu pored Tare, s improvizovanim putevima, bez komunalne infrastrukture i bez jasnog vlasništva, u okviru sportske zone, opštinskom odlukom iz 2009. godine više od 100 Kolašinaca dobilo je placeve. I sada, sedam godina poslije usvajanja tog akta, mnogi su na tim placevima sagradili kuće, ali osim odluke lokalnog parlamenta, nemaju nijednog „papira” kojim bi dokazali svoje vlasništvo.\nProblematičnost odluke, koju su podržali odbornici tada vladajućih Demokratske partije socijalista i Grupe građana, jasna je već na prvi pogled. U nekoliko slučajeva, na spisku onih koji su dobili plac, navedeno je samo prezime. Pored toga, Opština nije, kako je zakonom predviđeno, dodijelila placeve organima koji bi nakon sprovedenog konkursa i po jasno utvrđenim kriterijumima odlučili ko od zaposlenih ima pravo na pomoć u rješavanju stambenog pitanja.\nTadašnja vlast je neuobičajeno samostalno odlučivala kome će i iz kojeg državnog organa dodijeliti plac, a sve prema kriterijumima koji ni do danas nijesu objelodanjeni. Izvršna vlast je predložila, a zakonodavna većinom usvojila, za zaposlene iz Uprave policije kriterijumi nikada nijesu bili dostupni javnosti. Na spisku imena iz Uprave policije, da li omaškom ili iz nekog drugog razloga, nalazi se i ime službenika drugog državnog organa.\nU više slučajeva državno zemljište dato je fizičkim licima bez naknade ili uz minimalnu naknadu, da bi neki od njih tako stečeno zemljište prodali po desetak puta većim cijenama.\nNije poznato ni da je obavljena parcelizacija zemljišta, pa su zbog toga svi čija se imena nalaze u odluci suvlasnici većeg parčeta zemljišta.\nNamjera prethodne vlasti bila je da nakon izrade detaljnog urbanističkog plana (DUP) sportske zone stvori mogućnosti za legalizaciju svih tih objekata.\nNezavršen DUP bio je godinama opravdanje za izostanak bilo kakvih ulaganja u to prigradsko naselje. Navodno, bez u urbanističku dokumentaciju ucrtanih puteva nije moguće „intervenisati” ni na jednoj saobraćajnici u Lugu. Posebna priča je elektromreža. Bar jedan od stubova kojim je struja „dovedena” u naselje, pri svakom nevremenu se sruši. U tom dijelu Kolašina, kažu, više su bez struje nego što imaju uredno snabdijevanje.\nMještani Luga smatraju i da su taoci političkih nadgornjavanja i svoju situaciju opisuju kao nepodnošljivu. Na brojne peticije i pojedinačne zahtjeve, tvrde, niko od nadležnih ne obraća pažnju, pa sebe nazivaju „zaboravljenima”.\nDo Luga se stiže makadamskim putem, koji je posebno u kišnim danima prekriven dubokim lokvama. Taksisti, uglavnom, izbjegavaju ture k tom dijelu grada.\n„Nama je izgleda svejedno ko je na vlasti u Kolašinu, jer je svima zajedničko što se ne sjećaju da postojimo. Dugo smo se nadali da će nadležni u Opštini povesti računa o ovom naselju, bar zbog činjenice da je tik ispod elitnog hotela Bjanka. No, ni to nije dovoljan motiv da pokene opštinsku mehanizaciju k nama ili bar da jedan od funkcionera dođe i vidi kako nam je”, kažu mještani.\nOni ističu da iz tog naselja i putem kojim se može jedino u gumenim čizmama, svakodnevno u školu ide više od 40 osnovaca i srednjoškolaca. Takođe, naglašavaju da saobraćajnica koja je u izuzetno lošem stanju prestavlja nepremostivu prepreku za nekolicinu sugrađana s invaliditetom, od kojih jedan koristi invalidska kolica.\n„Do nas se nekad može samo terenskim vozilima. Đeca nam stižu u školu prekrivena blatom, pa im se ostali smiju. Ove rupe i lokve nepremostive su prepreke. Po ko zna koji put apelujemo na nadležne u Opštini da prošetaju i ovim dijelom i uvjere se koliko su neodgorni prema jednom dijelu Kolašinaca. Kad je ovako, bolje bi bilo da nam nikad nijesu ni dali placeve. Nekako bismo se snašli. Ne poklanjali više ovako nikom”, poručuju iz Donjeg Pažanja.\nMnogi od njih priznaju da su placeve dobili džabe, ali smatraju da zbog toga ne treba godinama da žive bez uređene komunalne infrastrukture.\nPitanje saobraćajnice u Lugu nedavno su pokrenuli i iz Demokratske Crne Gore (Demokrate). Oni će, kako kažu, insistirati da se i lokalni parlement, u kojem imaju jednog odbornika, pozabavi tim problemom.\n„Demokrate će i u lokalnom parlamentu pokrenuti to pitanje i tražiti da se hitno riješi, jer je nova vlast u opštini Kolašin, koju podržavamo bez ikakvih ličnih interesa, funkcija i privilegija, dužna da vodi računa upravo o takvim problemima. Obećanja data narodu zarad glasova moraju se ispuniti, a napredak bi trebalo da bude vidljiv. Ipak, jedino što se primjećuje jesu sve veće rupe na putu, koje asociraju na sve, osim na toliko puta obećano ‘bolje sjutra'”, kazao je Vladan Rakočević, član Glavnog odbora te stranke.\nJedine „intervencije” na toj saobraćajnici obavljene su četiri dana pred lokalne izbore 2014. godine. Iz tada vladajuće koalicije DPS-GG nasuli su nekoliko kamiona zemlje na dio puta. Takve radove spriječili su mještani, naglašavajući da će im tako ,,popravljen” put pričiniti još više problema. Mještani su tada zahtijevali i da se pristupi ozbiljnoj rekonstrukciji saobraćajnice, po kojoj bi bila postavljena tvrda podloga, a ne zemlja.\nDa su placevi dodijeljeni prema zakonu i ljudima u stanju socijalne potrebe i sada tvrde u DPS. Kažu i da je svojevremeno zemljište bilo isparcelisano.\n,,Međutim, DUP-om do dana današnjeg nije definisan taj zahvat. Mi smo radili geodetske podloge i DUP. Vidjećemo kako je to uradila sadašnja vlast i da li su uvažili problem tih ljudi. Planirali smo kad se taj dokument završi da sve te objekte uklopimo i na taj način afirmišemo postupke i procedure u kojima bi svi korisnici parcela dobili mogućnost da pokrenu postupak za dobijanje potrebnih papira”, kažu u kolašinskoj opoziciji.\nPotpredsjednik Opštine Đuro Milošević najavljuje da su DUP–om sportske zone, koji uskoro treba da bude završen, zadržani svi izgrađeni objekti. Mještani, kaže on, ne treba da strahuju da bi im kuće mogle biti srušene, iako su izgrađene na zemljištu koje su dobili pod sumnjivim uslovima.\n,,Kada taj dokument bude završen, a mislim da će to biti vrlo skoro, onda će biti moguće i komunalno uređenje tog dijela, naravno u skladu sa zakonom. Do sada to nije bilo moguće, jer je naselje divlje”, rekao je on.\nKoliko će trajati procedura dobijanja potrebne dokumentacije za svaki od placeva, odnosno objekta u Lugu, za sada je teško reći. Odluka kojom je prije sedam godina dijeljeno zemljište davno je uz ostalu dokumentaciju dostavljena specijalnom tužilaštvu u okviru krivične prijave Opštinskog odbora Socijaldemokratske partije protiv funkcionera GG Milete Bulatovića i Mila Šukovića.\nIz SDP-a, koji je sada dio vladajuće koalicije u Kolašinu, nekoliko puta su ponovili da je nezakonitom podjelom placeva ,,najveća šteta učinjena upravo onima koji bi u skladu s kriterijumima i danas dobili placeve i papire”. Kako tvrde u toj stranci, veliki broj mještana Luga sada ispašta jer su lokalni funkcioneri preko njihovih leđa željeli nagraditi i one čije su „zasluge” druge prirode.